title: Puebla de Zaragoza

text: Puebla perustettiin 1531 nimellä "Puebla de los Ángeles". Kaupungin historiallinen keskusta on julistettu UNESCOn maailmanperintökohteeksi. Pueblan vuonna 1648 valmistunut tuomiokirkko on Meksikon toiseksi suurin.


title: Puebla de Zaragoza

text: Kaupungissa on yli 20 yliopistoa.


title: Puebla de Zaragoza

text: Lentoliikennettä palvelee Hermanos Serdánin kansainvälinen lentokenttä. Siellä on käynnissä mittavat uudistustyöt ja sen ulkomaanliikenteen kapasiteetti lisääntyy entisestään. Moottoritie numero 150 johtaa Pueblasta noin 50 km:n päässä sijaitsevaan Meksikon pääkaupunkiin Méxicoon. Pueblan merkittävimpiä työllistäjiä on kaupungissa sijaitseva Volkswagenin autotehdas. Vientiautot laivataan rannikolla sijaitsevassa Veracruzin satamassa. Pueblassa on liikenteessä erityisiä vain naisille tarkoitettuja takseja, joissa on vain naiskuljettajia. Autot on varustettu päällekarkauksen estävin mekanismein.


title: Sivuvaikutus

text: Sivuvaikutuksella tarkoitetaan lääketieteessä lääkkeen tai muun hoidon muuta kuin tavoiteltua vaikutusta, ja se tarkoittaa usein käytännössä samaa kuin haittavaikutus.


title: Sivuvaikutus

text: Osa lääkkeiden haittavaikutuksista johtuu siitä, että lääkeaineet vahingoittavat elimistön luontaista mikrobikantaa. Sivuvaikutus voi johtua myös samaan aikaan käytettävien lääkkeiden yhteisvaikutuksesta.


title: Sivuvaikutus

text: Sivuvaikutukset voivat pahimmillaan johtaa kuolemaan, mitä on havaittu esimerkiksi kolesterolia alentavilla statiinilääkkeillä. Tällaisia lääkkeen sivuvaikutuksen aiheuttamia kuolemaan johtavia tiloja ovat rabdomyolyysi ja maksan vajaatoiminta. Esimerkiksi serivastatiini vedettiin vuonna 2002 pois markkinoilta suurentuneen rabdomyolyysivaaran takia.


title: Sivuvaikutus

text: Määrätessään potilaalle lääkettä lääkärin pitäisi kertoa lääkeaineiden aiheuttamista yleisistä sivuvaikutuksista. Jos lääkkeen käytön aikana ilmenee häiritseviä sivuvaikutuksia, voi lääkäri kirjoittaa potilaalle toista vastaavaa valmistetta.


title: Sivuvaikutus

text: Kansainvälisen käytännön mukaan "hyvin yleisiksi" sivuvaikutuksiksi luokitellaan sellaiset, joita ilmenee yli 10 %:lla lääkettä saaneista potilaista, ja "yleisiksi" sellaiset, joita ilmenee 1-10 %:lla lääkettä saaneista potilaista. Lääkkeiden käyttäjistä enemmistö selviää ilman merkittäviä haittavaikutuksia. Toisaalta lääkettä koskevien haittavaikutusraporttien määrä vaihtelee: vakavista haittavaikutuksista ilmoitetaan eri tutkimusten mukaan vain 1–10 %, mutta esimerkiksi klotsapiiniin hematologiset haitat ilmoitetaan Suomessa lähes aina.


title: Sivuvaikutus

text: Joskus lääkkeen sivuvaikutus voi osoittautua lääkkeen alkuperäistä tarkoitusta hyödyllisemmäksi. Tyyppiesimerkki on sildenafiili (tunnetaan kauppanimellä Viagra), joka kehitettiin sydänlääkkeeksi mutta joka sivuvaikutuksensa ansiosta osoittautui paremmaksi muihin tarkoituksiin.


title: Perihelin pituus

text: Perihelin pituus formula_1 (luetaan: pii) on taivaanmekaniikassa kappaleen radan asentoa kuvaava suure, jota käytetään yleisesti perihelin argumentin sijasta. Perihelin pituus voidaan laskea perihelin argumentista formula_2 ja nousevan solmun pituudesta formula_3, sillä näiden välillä on yhteys


Perihelin pituus


title: Perihelin pituus

text: Määritelmänsä vuoksi perihelin pituus ei vastaa mitään todellista kappaleen rataan liittyvää kulmaa, sillä nouseva solmu mitataan pitkin koordinaatiston perustasoa kun taas perihelin argumentti mitataan ratatasoa pitkin. Sen käyttö kuitenkin yksinkertaistaa eräitä laskukaavoja. Tilanteessa, jossa radan kaltevuus on nolla tai rata on ympyränmuotoinen perihelin pituus ei ole yksikäsitteisesti määritelty suure. Tällöin se voidaan määrätä vaikkapa nollaksi.


title: Perihelin pituus

text: Koska eri lähteissä voidaan käyttää rataelementtinä joko perihelin pituutta tai sen argumenttia ja koska merkinnät formula_2 ja formula_1 vaihtelevat, on lähdekirjallisuutta tutkiessa aina syytä selvittää, kummasta kulmasta todellisuudessa on kysymys.


title: Perihelin pituus

text: Yleisessä tapauksessa olisi oikeampaa puhua "periapsidipituudesta", mutta suomessa periheli-nimitys on jokseenkin vakiintunut.


title: Walter Gieseking

text: Walter Wilhelm Gieseking (s. 5. marraskuuta 1895 Lyonissa, k. 26. lokakuuta 1956 Lontoossa) oli ranskalais-saksalainen pianisti ja säveltäjä.


title: Walter Gieseking

text: Walter Gieseking syntyi Ranskan Lyonissa, jossa hänen isänsä toimi lääkärinä, ja asui lapsuusvuosinaan Ranskan ja Italian Rivieralla, josta perhe vuonna 1911 muutti Hannoveriin Saksaan.


title: Walter Gieseking

text: Häntä luonnehdittiin intuitiiviseksi ja luonnolliseksi soittajaksi. Erään tarinan mukaan Giesekingin ei tarvinnut juuri harjoitella soittimella. Hän vain omaksui sävellyksen partituurista. Giesekingin tavan uppoutua tuntikausiksi hiljaiseen mietiskelyyn ja mielikuvaharjoitteluun on kerrottu turhauttaneen hänen vaimoaan.


title: Walter Gieseking

text: Nuori Walter Gieseking oli pitkälti itseoppinut soittaja ennen kuin kirjautui Hampurin konservatorioon. Toisen maailmansodan aikana Gieseking jäi Saksaan. Hän esiintyi myös miehitetyssä Ranskassa, ja tämä poiki yhteistoimintasyytöksiä ja epäilyjä natsisympatioista. Konsertteja Yhdysvalloissa peruttiin tämän vuoksi. Lopulta hänen maineensa kuitenkin puhdistettiin.


title: Walter Gieseking

text: Laajan ohjelmiston omanneen Walter Giesekingin kenties tunnetuin äänite on Claude Debussyn pianomusiikin kokonaislevytys. Erityisesti tämän preludien tallenne luetaan 1900-luvun pianotaiteen suuriin saavutuksiin.


title: Elomessut

text: Elomessut on joka elokuu Hämeenlinnassa Hämeensaaressa, Vanajan tuntumassa järjestettävät messut. Tapahtuma on ilmainen kaikille.


title: Elomessut

text: Paikalle kokoontuu kymmeniä yhdistyksiä antamaan tietoja toiminnoistaan. Messuilla tuetaan Kanta-Hämeen elinkeinoelämää ja Hämeen Messut Oy toimii järjestäjänä tällekin tapahtumalle.


title: Ilkka Pikkarainen

text: Ilkka Juhani Pikkarainen (s. 19. huhtikuuta 1981 Sonkajärvi) on suomalainen jääkiekkoilija. Hän edustaa SM-liigassa pelaavaa Kalevan Palloa. Pikkarainen on isokokoinen (188 cm/100 kg) oikealta laukova laitahyökkääjä. Hän esiintyi ensi kertaa Suomen A-maajoukkueessa Euro Hockey Touriin kuuluvassa Karjala-turnauksessa marraskuussa 2006.


title: Ilkka Pikkarainen

text: Sonkajärvellä syntynyt ja Kalliosuon Sisussa (KallSi) jääkiekon pelaamisen aloittanut Pikkarainen sai nimeä ensi kertaa HIFK:n A-junioreissa, joiden mukana saavutti SM-hopeaa. Hän pelasi lähinnä Carlo Grünnin ja Ville Viitaluoman kanssa ja keräsi niin jäähyminuutteja kuin tehopisteitäkin. Hän teki SM-liigadebyyttinsä HIFK:n paidassa kaudella 2000–2001, jolloin pelasi neljä ottelua ilman tehopisteitä. Seuraavalla kaudella Pikkarainen sai enemmän vastuuta ja sekä teki että syötti yhdeksän maalia. Lupaavat esitykset johtivat kesällä . New Jersey Devils varasi hänet seitsemännellä kierroksella numerolla 218. Ennen siirtymistään Pohjois-Amerikkaan Pikkarainen pelasi vielä yhden kauden HIFK:ssa, ja teki 47 pelissä 11+12=23 tehopistettä.


title: Ilkka Pikkarainen

text: Kauden jälkeen Pikkarainen matkasi Pohjois-Amerikkaan, missä hän pelasi kolme kautta pelaamatta kuitenkaan yhtään NHL-ottelua. Parhaalla kaudellaan farmiliiga AHL:n Albany River Ratsissa Ilkka Pikkarainen keräsi 71 pelissä 12+12=24 tehopistettä. Kun paikka NHL:ssä ei auennut, Pikkarainen palasi kaudeksi 2006–2007 SM-liigaan ja HIFK:hon. Pikkaraisen kausi alkoikin oikein hyvin ja tehot 9+8=17 ensimmäisissä 20 pelissä toivat mukanaan kutsun maajoukkueeseen. Koko kauden saldoksi muodostui uran ennätyspistemäärä SM-liigassa, 17 maalia ja 37 tehopistettä.


title: Ilkka Pikkarainen

text: Kausi 2007–2008 oli Pikkaraiselle rikkonainen, sillä hän joutui loukkaantumisen takia jättämään väliin 16 ottelua syyskaudella. Kuntouduttuaan Pikkarainen pääsi tästä huolimatta jälleen pukemaan maajoukkuepaidan päälleen Euro Hockey Tourin Moskovan turnauksessa.


title: Ilkka Pikkarainen

text: 2. heinäkuuta 2009 Devils ilmoitti kiinnittäneensä Pikkaraisen. Kaudella 2009–2010 Pikkarainen pelasi NHL:ssä 31 ottelua. Kauden aikana hän pelasi myös kuusi ottelua vuokralla KHL-liigassa Moskovan TsSKA -seurassa. Kaudeksi 2010–2011 hän siirtyi Elitserieniin Timrå IK:hon. Timråssa Pikkarainen pelasi kahdella kaudella. Joulukuussa 2011 hänet lainattiin muutamaksi päiväksi EHC Wolfsburgiin, joka pelasi joulutauolla Spengler Cupissa. Tammikuun 2012 alussa Pikkarainen ja Timrå purkivat sopimuksensa ja Pikkarainen siirtyi tämän jälkeen Pelicansiin. Keväällä 2014 Turun Palloseura ilmoitti tehneensä Pikkaraisen kanssa kevääseen 2015 ulottuvan sopimuksen. Syyskauden alussa 2018–2019 Pikkaraisen ilmoitettiin siirtyneen DEL2-liigassa pelaavaan Ravensburg Towerstarsiin. 31. tammikuuta 2019 ilmoitettiin Pikkaraisen siirtymisestä Kuopion KalPaan.


title: Russ Ballard

text: Russ Ballard (s. 31. lokakuuta 1945 Waltham Cross, Hertfordshire, Englanti) on englantilainen muusikko ja lauluntekijä. Hän on myös ollut Argent-nimisessä yhtyeessä kitaristi ja laulaja, kunnes hän erosi ja ryhtyi laulujen kirjoittajaksi. Hänen laulujaan ovat äänittäneet mm.


title: Ciudad Juárez

text: Ciudad Juárez on kaupunki Meksikon Chihuahuan osavaltiossa Río Bravo del Norten varrella, vastapäätä Yhdysvaltain El Pasoa Texasissa. Kaupungin asukasluku on lähes (2014), ja yhdessä El Pason kanssa kaupungit muodostavat yli asukkaan alueen.


title: Ciudad Juárez

text: Kaupunki on perustettu 1659 nimellä ”El Paso del Norte”. 1700-luvulla joen yli rakennettiin silta. Vuoden 1848 Guadalupe Hidalgon rauhassa Meksiko menetti pohjoisrannan Yhdysvalloille, ja pohjoisrannasta tuli El Paso. Ensimmäisen ranskalaisten sotaretken aikana 1862–1867 oli Benito Juárezin valtakaudella väliaikainen pääkaupunki, ja se nimettiin 1888 hänen mukaansa.


title: Ciudad Juárez

text: Kaupunki oli uudelleen väliaikainen pääkaupunki Meksikon vallankumouksen alussa, kun Francisco I. Maderolle uskolliset Pancho Villan joukot valloittivat sen 20. marraskuuta 1910. Kaupunki vaurastui nopeasti Yhdysvaltain kieltolain (1920–1933) aikana ja senkin jälkeen matkailun ansiosta. Myöhemmin kaupunkiin on kasvanut runsaasti teollisuutta sen sijainnin ansiosta.


title: Ciudad Juárez

text: Kaksi huumekartellia käy sotaa kaupungin hallinnasta, ja siellä surmattiin vuonna 2009 eniten ihmisiä maailmassa väkilukuun nähden. Vuonna 2012 arvioitiin, että murhista jää selvittämättä. Vuonna 2010 Juarezissa tehtiin . Samaan aikaan El Pasossa murhia tehtiin viisi.


title: Ciudad Juárez

text: Vuodesta 2008 vuoteen 2010 kaupungista pakeni väkivaltaa 230 000 ihmistä, joista vähän yli puolet El Pasoon. on jäänyt tyhjilleen.


title: Ciudad Juárez

text: Ruotsalais-tanskalaisen televisiosarjan "Silta" amerikkalainen versio sijoittui El Pasoon ja Juareziin.


title: Java-sovelma

text:
Java-sovelma (Java Applet) on epäitsenäinen, asiakaskoneessa selaimen yhteydessä suoritettava
Java-ohjelma. Sovelmia ajetaan selaimessa, johon on asennettu Java-virtuaalikone (JVM) tai Sunin AppletViewerillä, sovelmien testaamiseen tarkoitetulla työkalulla. Java-sovelmat sisältyivät jo 1995 julkaistuun Java-kielen ensimmäiseen versioon.


title: Java-sovelma

text: Sovelmilla tehdään verkkosivuille vuorovaikutteisia ominaisuuksia, joita ei voida toteuttaa HTML:n avulla. Koska Java-tavukoodi on alustariippumatonta, sovelmia voidaan käyttää monilla käyttöjärjestelmillä kuten Microsoft Windows, Unix, Mac OS ja Linux.


title: Java-sovelma

text:
Java-sovelmat ajetaan tietoturvasyistä hiekkalaatikossa, mikä estää niitä pääsemästä käsiksi paikallisiin tietoihin. Sovelman koodi ladataan web-palvelimelta ja selain joko näyttää sovelman verkkosivulle upotettuna tai avaa uuden ikkunan, jossa sovelma näytetään.
Sovelman näyttämiseen käytetään codice_1- tai codice_2-HTML-elementtiä,
joista jälkimmäinen on nykyisin suositeltu käytäntö.
Elementissä kerrotaan selaimelle, mistä sovelman tavukoodi ladataan, sekä sovelman
paikka ja koko verkkosivulla.


title: Java-sovelma

text: Java-sovelma periytyy luokasta codice_3 tai Swing-sovelman tapauksessa codice_4. Sovelman toteuttavan luokan on ylikirjoitettava luokasta metodit, joilla sen käyttöliittymä alustetaan.


title: Java-sovelma

text: Java-sovelmien käytöllä saavutetaan seuraavia etuja:


title: Java-sovelma

text: Java-sovelmien käytössä on seuraavia haittapuolia:


title: Java-sovelma

text: Sun Microsystems on nähnyt paljon vaivaa varmistaakseen yhteensopivuuden vanhojen Java-versioiden kanssa uusien versioiden ilmestyessä. Microsoft Internet Explorer, 1990-luvun lopun suosituin selain, sisälsi oletuksena Microsoftin itse kehittämän Java-virtuaalikoneen. MSJVM sisälsi joitakin lisäominaisuuksia, joiden käytöstä sovelmassa seurasi se, ettei kyseinen sovelma toiminut Sunin Javalla; epäyhteensopivuutta toiseen suuntaan ei ollut. Sun haastoi Microsoftin oikeuteen tavaramerkkirikkomuksesta, koska epäyhteensopivuus ja "proprietary"-laajennukset olivat vastoin Javan perusfilosofiaa.


title: Java-sovelma

text: Oikeustoimien takia Microsoft jäädytti oman virtuaalikoneensa kehittämisen. Seurauksena oli tilanne, jossa suurella osalla käyttäjiä oli käytössään huomattavan vanhentunut Java-virtuaalikone. Myöhemmin, lokakuussa 2001, Microsoft lopetti Javan sisällyttämisen Windows-asennukseen jättäen sen toimittamisen konevalmistajien vastuulle. Nykyisin useimmat uudet tietokoneet toimitetaan Sunin virallinen Java valmiiksi asennettuna.


title: Java-sovelma

text: Java-sovelmille on olemassa vaihtoehtoisia tekniikoita kuten DHTML ja Adobe Flash, jotka mahdollistavat osittain saman toiminnallisuuden toteuttamisen.


title: Java-sovelma

text: Java Web Start on Sunin toteuttama vaihtoehto sovelmille. Web Startilla toteutetut ohjelmat ajetaan selaimen ulkopuolella ja voidaan käynnistää siitä riippumatta. Sovelmien mahdollistamien toimintojen lisäksi Web Start -ohjelmat voivat yksinkertaisen kyselylaatikon avulla saada käyttäjältä oikeuden paikallisten tiedostojen tai leikepöydän käyttöön.


title: Stanley Milgram

text: Stanley Milgram (15. elokuuta 1933 – 20. joulukuuta 1984) oli yhdysvaltalainen Yalen yliopiston professori ja sosiaalipsykologi, joka kiinnostui 1960-luvun alussa nuorena tutkijana tottelevaisuudesta ja auktoriteettiuskosta. Natsien toiminta keskitysleireillä oli johtanut monet kysymään, miksi ihmiset ovat valmiita tottelemaan johtajiaan silloinkin, kun käskyt tuntuvat heistä itsestään moraalittomilta.


title: Stanley Milgram

text: Milgramin tottelevaisuuskoe on klassinen sosiaalipsykologinen koe. Koe on huolellisesti dokumentoitu, ja siinä saatiin selville, että jopa 37 koehenkilöä 40:stä oli valmis kokeenjohtajan käskystä antamaan toiselle ihmiselle kuolettavaksi luulemansa sähköiskun. Koe oli tutkittaville henkisesti raskas, ja Diane Baumrind kritisoi tutkimusta eettisesti arveluttavaksi. Kun koe toistettiin vuonna 2008 Santa Claran yliopistossa, oli koeasetelmaa muutettu eettisemmäksi. Tulokset vastasivat 1960-luvulla saatuja tuloksia. Lisäksi huomattiin, ettei koehenkilön iällä tai sukupuolella ollut merkitystä.


title: Stanley Milgram

text: Milgram jatkoi Elmsin kanssa tekemäänsä tutkimusta tekemällä koehenkilöilleen MMPI-persoonallisuustestit saadakseen selville, mitkä persoonallisuuspiirteet erottivat tottelevaiset koehenkilöt niistä, jotka eivät olleet valmiita antamaan sähköiskuja käskystä huolimatta. Suuria eroja tutkijat eivät löytäneet ryhmien väliltä, mutta joitakin kasvatuseroja sekä uskontoon liittyviä korrelaatioita.


title: Stanley Milgram

text: Vuonna 2015 sai ensi-iltansa Milgramin elämästä kertova näytelmäelokuva "Experimenter", jossa Milgramia näyttelee Peter Sarsgaard ja hänen vaimoaan Sashaa Winona Ryder.


title: Martti Tschokkinen

text: Martti Vilho Johannes Tschokkinen (27. syyskuuta 1935 Sortavala – 11. heinäkuuta 1996 Lohja) oli suomalainen näyttelijä. Vakituisten teatterikiinnitysten ohella Tschokkinen työskenteli vapaana näyttelijänä useaan otteeseen.


title: Martti Tschokkinen

text: Tschokkinen syntyi Sortavalassa. Hänen vanhempansa olivat liikemies Johannes (Janne) Tschokkinen ja Olga Riikonen. Hän kävi Suomen teatterikoulun vuosina 1954–1957 ja täydensi myöhemmin opintojaan erilaisissa jatkokoulutushankkeissa. Näyttelijänura alkoi vuonna 1957 Kotkan kaupunginteatterissa. Muita vakituisia kiinnityksiä hänellä oli muiden muassa Helsingin kaupunginteatteriin ja Turun kaupunginteatteriin. Radioteatteriin hän kuului kahteen eri kertaan, yhteensä lähes kymmenen vuotta. Elokuvissa Tschokkinen näytteli parikymmentä kertaa, näistä tunnetuin lienee "Tulitikkuja lainaamassa". Muita elokuvia ovat muun muassa "Uunon huikeat poikamiesvuodet maaseudulla" ja "Upponalle".


title: Martti Tschokkinen

text: Tschokkinen ohjasi teatterille runsaasti suomalaisia musiikkinäytelmiä, kuten Jukka Linkolan musikaalin "Kairatut sydämet" ja Raila Leppäkosken näytelmän "Tähti Sumussa". Hän ohjasi myös kansainvälistä ohjelmistoa, muun muassa näytelmän "Sotamies Shveik".


title: Martti Tschokkinen

text: Tschokkinen toimi myös television animaatiosarjojen ääninäyttelijänä, kuten Romu-Nissenä sarjassa "Romu-Nisse ja hänen ystävänsä" ja Mauri Myyränä sarjassa "Alfred J. Kwak".


title: Martti Tschokkinen

text: Tschokkinen toimi niin ikään Lohjan kaupunginvaltuuston jäsenenä edustaen SDP:tä ja kulttuurilautakunnan jäsenenä ja Lohjan teatterin johtajana vuodesta 1990, jossa hän näytteli myös uransa alkuvuosina. Hän menehtyi kuusikymmenvuotiaana vaikean sairauden uuvuttamana.


title: Martti Tschokkinen

text: Martti Tschokkinen avioitui Brita Louhen kanssa 1960. Pariskunnalle syntyi lapset Anne Kristina (1961) ja Asta Birgitta (1962).


title: Keskiliike

text: Keskiliike (formula_1) on tähtitieteessä käytetty suure. Se kuvaa nopeutta, jolla kappale kiertää toista kappaletta (esimerkiksi satelliitti Maata tai planeetta Aurinkoa). Keskiliike vastaa kuitenkin kappaleen todellista liikenopeutta ainoastaan siinä tapauksessa, että rata on ympyränmuotoinen. Muulloin se on keskiarvo. Keskiliike lasketaan keskuskappaleen massasta formula_2 ja kiertävän kappaleen kiertoradan isoakselin puolikkaasta formula_3 kaavalla


Keskiliike


title: Keskiliike

text: missä formula_5 on gravitaatiovakio.


title: Keskiliike

text: Keskiliike sellaisenaan esiintyy käytännön laskuissa vain harvoin. Tällaisia tilanteita tulee kuitenkin taivaankappaleiden toistensa ratoihin aiheuttamien häiriöiden laskemisen yhteydessä. Keskiliikkeellä on hyvin läheinen yhteys kappaleen kulkeman radan kuvaamisessa tarvittaviin rataelementteihin kuuluvaan keskianomaliaan.


title: Villahermosa

text: Villahermosa on Meksikon Tabascon osavaltion ja Centron kunnan pääkaupunki. Sen asukasluku on 520 308 (2005).


title: Villahermosa

text: Kaupunki perustettiin 1596 Meksikonlahteen laskevan Grijalvajoen varrelle. Vuonna 1641 siitä tuli Tabascon provinssin hallintokaupunki. Vuonna 1826 se sai kaupunginoikeudet nimellä "Villa Hermosa de San Juan Bautista". Vuonna 1846 pohjoisamerikkalaiset pommittivat kaupunkia ja 1864 sen valtasivat ranskalaiset, jotka ajoi pois eversti Gregorio Méndez Magaña 27. helmikuuta 1864. Vuonna 1915 kaupunki sai nykyisen nimensä kuvernööri Francisco J. Mújican määräyksellä.


title: Villahermosa

text: Kaupunki kärsi pahoin hurrikaanin aiheuttamasta tulvasta lokakuussa 2007.


title: Villahermosa

text: Kaupunki on öljyteollisuuden keskus.


title: Chroma key

text: Chroma key, chromakey, väriavaintaminen tai kromakey () on erikoistehostemenetelmä, jossa filmikuvaustuotannossa yhdistetään kaksi eri kuvaa tai kahden eri kuvan osia päällekkäin värierotteluun perustuvalla menetelmällä (nykyisin yleensä tietokoneluotuna). Useimmiten poistetaan kuvasta sininen tai vihreä väri, ja liitetään kuvaan eri taustakuva.


title: Chroma key

text: Chromakeyssä on useimmiten käytössä sininen ("blue screen") tai vihreä ("green screen") taustakangas tai muu taustapinta, jota käytetään elokuvauksessa silloin, kun taustan päällä näytelty kohtaus yhdistetään oikeaan taustakuvaan vasta jälkituotantovaiheessa.


title: Chroma key

text: Tärkein vaatimus toimivalle taustaseinälle on, ettei se heijasta väriä kuvattavan kohteen iholle tai vaatteisiin. Mattapintaiset materiaalit ovat siis parhaita. Nykyään käytetään myös harmaata muovia, johon kameran linssin ympärille kiinnitetty LED-valoympyrä heijastaa halutun värin tasaisesti jättämättä taustaan varjoja. Tietokoneohjelmalle osoitetaan tietyt värisävyt kuvasta, jotka se pyrkii poistamaan. Tällöin taustakuva voidaan luoda uudelleen digitaalisesti.


title: Chroma key

text: Tekniikkaa käytetään esimerkiksi television säätiedotuksissa ja varsinkin elokuvien erikoistehostekohtauksissa sekä videopelien välinäytöksissä ("cutscene"). Suomessa Yleisradio käytti tv-säätiedotuksissaan chroma key -tekniikkaa sinisen taustan kera vuosina 1987–2007 sekä myös uutisstudiossa vuosina 1995–1999. Vuonna 2007 sinitausta korvattiin plasmanäytöllä.


title: Chroma key

text: Sininen ja vihreä ovat ihonväristä etäisin sävy, minkä takia muita värejä ei juuri käytetä. Chroma keyn valaiseminen on tärkeää, varjoja ei saa näkyä kankaalla ja sävyn pitää olla mahdollisimman tasainen. Sininen on jonkin verran vaikeampi valaista kuin vihreä. DV-nauhoja käyttävä kamera myös havaitsee vihreän paremmin kuin sinisen, johtuen videokameran kennosta. Sinisen värin etuna voidaan kuitenkin pitää heikompaa värin heijastusta iholle.


title: Chroma key

text: Chroma key -kankaan sijaan voi käyttää myös normaalia, paksua ja kiinteää kangasta, joka ei heijasta valoa tai päästä sitä paljoa läpi.


title: Chroma key

text: Suurin osa maksullisista videonmuokkausohjelmista tukee chromakey-ominaisuuksia. Esimerkiksi Final Cut Pro, Avid, Adobe Premiere, Adobe After Effects, Pinnacle Studio, Sony Vegas, AVS Video Editor sekä FX-Home ohjelmat ovat hyvin käytettyjä chromakeyn käsittelyssä. Myös Applen iLife-ohjelmapakettiin sisältyvä, myös erikseen saatava iMovie tukee chromakey-ominaisuuksia.


title: Rikesakko

text: Rikesakko on rahamäärältään kiinteä, päiväsakkoa lievempi varallisuusrangaistus, joka voidaan säätää seuraamukseksi yleisen syytteen alaisesta rikkomuksesta, josta säädetty ankarin rangaistus on sakkoa tai enintään kuusi kuukautta vankeutta. Rikesakko otettiin Suomessa käyttöön syyskuun alussa 1983 voimaan astuneella lailla.


title: Rikesakko

text: Euromäärältään rikesakon suuruus on enintään 200 euroa. Vuonna 2012 rikesakon suuruus oli 10–115 euroa. Rikesakko on yleinen rangaistus. Vuonna 2012 Suomessa rikesakkoja määrättiin liikennerikkomuksista 263 458 kertaa ja muista rikkeistä 6 203 kertaa.


title: Rikesakko

text: Laissa rikesakkorikkomuksista (986/2016) säädetään rikkomuksista, joista rikesakko voidaan määrätä sekä kustakin rikkomuksesta määrättävän rikesakon rahamäärästä. Rikesakko määrätään aina ankarimman rikesakon mukaan, jos henkilö syyllistyy samalla kertaa kahteen tai useampaan rikkomukseen.


title: Rikesakko

text:
Rikesakon määrää virkatehtävissä oleva poliisi tai muu laissa säädettyä valvontaa suorittava virkamies kuten
rajavartio- tai tullimies tai erätarkastaja. Yleisin rikesakko määrätään liikennerikkomuksesta tai pienestä ylinopeudesta sekä järjestyslain rikkomisesta.


title: Rikesakko

text: Maksamatonta rikesakkoa ei saa muuntaa vankeudeksi. Rikesakkomääräyksen saaneella henkilöllä on oikeus saattaa asia käräjäoikeuden käsiteltäväksi. Sitä varten hänen tulee ilmoittaa asia viikon kuluessa rikesakkomääräyksen tiedoksisaamisesta sen paikkakunnan käräjäoikeuteen, jossa rikkomus on tehty. Käräjäoikeuden rikesakkoasiassa antamaan päätökseen ei saa hakea muutosta varsinaisin muutoksenhakukeinoin.


title: Veritas Eläkevakuutus

text: Veritas Eläkevakuutus on suomalainen työeläkevakuuttaja, ja yksi Suomen vanhimmista yhä toimivista vakuutusyhtiöistä. Veritaksella on asiakkainaan noin 7 000 yritystä, jotka työllistävät yhteensä noin 53 500 työntekijää. Yrittäjiä Veritaksella on asiakkaana noin 10 700. Eläkkeitä Veritas maksaa noin 30 351 eläkkeensaajalle (12/2016).


title: Veritas Eläkevakuutus

text: Vuonna 2019 Veritas Eläkevakuutus ja Pensions-Alandia yhdistyvät.


title: Veritas Eläkevakuutus

text: Veritas perustettiin Turussa vuonna 1905 Jälleenvakuutusosakeyhtiö Verdandin nimellä. Yhtiö on harjoittanut lakisääteistä eläkevakuutustoimintaa vuodesta 1962 asti, jolloin työntekijäin eläkelaki tuli voimaan. Vuonna 1970 toiminta laajeni käsittämään myös yrittäjäeläkevakuutukset.


title: Veritas Eläkevakuutus

text: Veritas Eläkevakuutus muodosti vuosina 2001–2006 yhdessä Veritas Henkivakuutuksen, Veritas Vahinkovakuutuksen ja Fondex Rahastotorin kanssa Veritas-ryhmän. Veritas Henkivakuutus ja Veritas Vahinkovakuutus ovat vuoden 2009 alusta alkaen kuuluneet Aktia-konserniin. Fondex Rahastotori taas on vuonna 2008 siirtynyt Odin Forvaltning AS:n omistukseen.


title: Veritas Eläkevakuutus

text: Helmikuussa 2012 Veritas Eläkevakuutus osti 15 prosentin osuuden Aktia Vahinkovakuutuksesta. Ruotsalainen Folksam Sak -vakuutusyhtiö osti samalla 51 prosenttia Aktia Vahinkovakuutuksesta, Aktia-konsernin pitäessä itsellään 34 prosenttia osakkeista.


title: Veritas Eläkevakuutus

text: Vuoden 2019 alusta yhtiö yhdistyi Pensions-Alandian kanssa. Yhdistymisen jälkeen Veritaksen hallinnoima sijoituspääoma kasvoi kymmenyksellä n. 3,5 miljardiin euroon muodostaen siitä toiseksi vakavaraisimman työeläkevakuutusyhtiön Suomessa.Työeläkeyhtiöiden tukema työhyvinvointitoiminta tähtää työkyvyttömyysriskin pienentämiseen. Veritaksen tarjoama työhyvinvointikokonaisuus koostuu työkaluista, osaamisen kehittämisestä ja neuvonnasta.


title: Veritas Eläkevakuutus

text: Veritas hallinnoi noin 2,9 miljardin euron arvoista sijoitussalkkua. Vuoden 2016 lopussa Veritaksen sijoitukset koostuivat korkosijoituksista (1 300,7 M€), osakesijoituksista (942,4 M€), kiinteistösijoituksista (377,5 M€) ja muista sijoituksista (307,5 M€).


title: Veritas Eläkevakuutus

text: Veritas Eläkevakuutus on noteeraamaton osakeyhtiö. Veritas Eläkevakuutuksen omistavat pääsääntöisesti seuraavat säätiöt ja yhteisöt (Tilanne 31. toukokuuta 2017).


title: Bring ’Em Bach Alive!

text: Bring 'em Bach Alive on Skid Row'n entisen solistin Sebastian Bachin sooloalbumi. Albumi koostuu 90-luvun loppupuolella nauhoitetuista Japanin livetaltioinneista, joissa Bach "yllättäen" laulaa Skid Row'ta. Albumilla on muutamia uusia kappaleita, jotka eivät kuitenkaan useimpien mielestä vedä vertoja Skid Row'n loisteliaalle vanhalle materiaalille.


title: Cam Neely

text:
Cameron ”Cam” Neely (s. 6. kesäkuuta 1965 Comox, Brittiläinen Kolumbia, Kanada) on kanadalainen entinen NHL-jääkiekkoilija.
Neely pelasi urallaan 726 runkosarjaottelua keräten 694 pistettä, joista 395 oli maaleja. Pudotuspeleissä Neely pelasi 93 ottelua tehoilla 57+32. Neely on rikkonut NHL:n 50 maalin rajan 44 ottelussa (epävirallinen tilasto) sivuten Mario Lemieux’n kanssa toista sijaa Wayne Gretzkyn jälkeen (39 ottelua).


title: Cam Neely

text: Neely aloitti NHL-uransa Vancouver Canucksin joukkueessa 1983, mutta siirtyi jo vuonna 1986 Boston Bruinsiin. Fyysisen pelityylinsä takia hän nousi jo varhain Bruins-fanien suosioon johtaen Bruinsin kaksi kertaa Stanley Cup -finaaleihin (1987–1988 ja 1989–1990). Molemmilla kerroilla Bruins hävisi Oilers-dynastialle. Neelyn ura sai ikävän käännekohdan, kun kauden 1990–1991 playoffeissa Pittsburgh Penguinsin ruotsalaispuolustaja Ulf Samuelsson polvitaklasi häntä ja Neely joutui pitkälle sairauslomalle. Neely pystyi pelaamaan kaudella 1991–1992 vain yhdeksän ottelua ja kaudella 1992–1993 vain 13 ottelua. Kaikesta huolimatta hän teki noissa 20 ottelussa 22 maalia, eli hän todisti pystyvänsä tekemään maaleja aina kun vain sai pelata. Kaudella 1993–1994 Neely nousi koko jääkiekkomaailman tietoisuuteen rikkomalla 50 maalin rajan 44 ottelussa (epävirallinen tilasto). Neely lopetti uransa vuonna 1996, jotta hän ei rikkoisi koko kroppaansa jääkiekolla.


title: Europol

text: Europol (Euroopan poliisivirasto) on EU-maiden poliisiorganisaatioiden yhteinen yhteenliittymä, joka aloitti toimintansa vuonna 1999. Sen päätavoitteita ovat huumekaupan, laittoman maahanmuuton, kyberrikollisuuden, ihmiskaupan, rahanpesun sekä muunlaisen rajat ylittävän rikollisuuden estäminen. Europol koordinoi jäsenmaissa yhtä aikaa tapahtuvien poliisioperaatioiden, kuten lapsipornoratsioiden, järjestelyt. Europolin päämaja sijaitsee Haagissa, Alankomaissa. Vuoden 2010 alusta Europolista tuli EU:n erillisvirasto.


title: Europol

text: Europolilla on noin 800 työntekijää, joista 140 toimii yhteyshenkilöinä () ja noin 100 rikostutkijoina. Suurten EU-maiden yhteyshenkilöt muodostavat kukin oman yhteystoimiston. Yhteyshenkilöt työskentelevät myös esimerkiksi Interpolin kanssa. Suomella on Europolissa kolme yhteyshenkilöä. Yksi poliisista, Rajavartiolaitokselta ja tullista. Lisäksi vakavan ja järjestäytyneen rikollisuuden torjuntakeskuksen johtajana on toiminut suomalainen Jari Liukku vuodesta 2017 alkaen.


title: Europol

text: Europolin perustamisen tarve nousi esille 1970-luvulla. Tällöin EU-maiden sisä- ja oikeusministerit perustivat keskinäisen Trevi-ryhmän erityisesti terrorismin vastaiseen toimintaan. Vuoden 1991 Eurooppa-neuvoston kokouksessa Luxemburgissa liittokansleri Helmut Kohl toi esille EU-maiden yhteisten poliisivoimien tarpeen Yhdysvaltojen FBI:n mallin mukaisesti. Vuoden 1992 Maastrichtin sopimuksessa muotoiltiin EU:n tehtävistä kolme pilaria, joista yhteen sijoitettiin poliisiyhteistyö terrorismia ja huumekauppaan vastaan ja ehdotettiin Euroopan poliisiviraston perustamista. Vuonna 1993 päätettiin, että virasto tullaan sijoittamaan Haagiin, josta se sai käyttöönsä Kansainvälisen rikostuomioistuimen rakennuksen. Vuonna 1997 Amsterdamin sopimuksessa Europol sai nykyisen muotonsa ja tehtävänsä ja se aloitti toimintansa 1999. Europolia varten rakennettu oma toimitalo valmistui vuonna 2010.


title: S/S Ilona

text: S/S Ilona on paremmin S/S Riistavesi -nimellä tunnettu sisävesihöyrylaiva. Laiva seisoi 1940–1950-luvuilla käyttämättömänä 7 vuotta. Tämän jälkeen laiva toimi hinaajana ja niputtajana vuoteen 1967 asti. Laivasta poistettiin yläkannen takaosa ja pääkannen salongit. 1968 laiva muutettiin jälleen matkustajakäyttöön ja palautettiin entisen kaltaiseksi. Laiva poistettiin ammattiliikenteestä vuonna 1972 ja se siirtyi yksityisomistukseen. Alus on siirretty Lahteen kesällä 2000 ja on tällä hetkellä ravintolalaivana Lahden Sibeliustalon edustalla.


title: S/S Ilona

text: Laiva upposi keväällä 2009 Lahden matkustajasatamaan. Se nostettiin ja telakoinnin yhteydessä laivan pohja uusittiin kokonaan. Omistajalla on suunnitelmissa saattaa laiva kulkukuntoiseksi tulevaisuudessa.Alus kuuluui aiemmin Museoviraston perinnelaivarekisteriin nimellä S/S Riistavesi. Se ei ole Suomen Höyrypursiseuran alusrekisterissä. Perinnelaivarekisterin asiantuntijalautakunta on poistanut laivan perinnelaivarekisteristä vuonna 2010. Perusteena poistolle oli mm. laivan kulkukoneison poistaminen.


title: Frail

text: Frail on jyväskyläläinen rock-/metalliyhtye, joka julkaisi debyyttialbuminsa "Pieces of Silence" 15. marraskuuta 2006.


title: Frail

text: Debyyttialbumin singlet "Pieces of Silence" ja "Brother" ovat päätyneet radiosoittoon muun muassa YleX:lle ja Yle X3M:lle. Yhtyeen ensimmäinen julkaisu on "Frail" EP vuodelta 2003.


title: Frail

text: Vuonna 2002 perustettu Frail on soittanut uransa varrella puolensataa keikkaa. Kotimaan lisäksi yhtye on tehnyt klubi- ja festivaaliesiintymisiä Suomen lisäksi myös Ruotsissa, Virossa, Puolassa ja Italiassa.


title: Frail

text: Yhtyeen jäsenet ovat vuosien saatossa vaihtuneet useaan otteeseen. Tällä hetkellä ainoa alkuperäisjäsen bändissä on Tarmo Kellomäki.


title: Tampico

text: Tampico on kaupunki Meksikon Tamaulipasin osavaltiossa Pánuco-joen pohjoisrannalla 10 km päässä Meksikonlahden rannalta. Kunnan asukasluku vuonna 2014 oli 307 300.


title: Tampico

text: Kaupunki sijaitsee Meksikon öljyntuotantoalueen keskellä ja yksi maan tärkeimmistä satamista. Öljyn lisäksi sieltä viedään hopeaa, kuparia, puutavaraa, villaa, hamppua ja muita luonnontuotteita.


title: Tampico

text: Nykyinen kaupunki sai kaupunginoikeudet vuonna 1824. Aiemmin paikalla oli espanjalaisten vuonna 1554 perustama Tampico Alto.


title: S/S Karjalankoski

text: S/S Karjalankoski on sisävesihöyrylaiva, joka on nykyään yksityisomistuksessa Kuopiossa. Alus paloi pahasti vuonna 1948 jolloin aluksella syttyi tulipalo toukokuun 9. päivä. Se kuitenkin korjattiin vaikka korjaus oli todella kallis. Se myytiin vuonna 1952 hinaajaksi, mutta se jatkoi kuitenkin myöhemmin matkustajaliikenteessä. Vuoden 1991 jälkeen se on ollut yksityisomistuksessa.


title: S/S Karjalankoski

text: Alus kuuluu Museoviraston perinnelaivarekisteriin sekä Suomen Höyrypursiseuran alusrekisteriin.


title: XIII

text: XIII voi viitata muun muassa näihin:


title: S/S Lahtis

text: S/S Lahtis on entinen siipiratashöyrylaiva, josta on jäljellä runko. Laivan runko on korjattavana Laukaassa taidekeskus Järvilinnan pihapiirissä, jonne alus siirrettiin Jyväskylän Noukanniemestä. Alus on tarkoitus entistää Päijänteellä liikennöiväksi tilausristeilijäksi. "Lahtis" ei ole Museoviraston perinnelaivarekisterissä. Aluksen vetoisuus on 171 nrt. Aluksessa oli aikoinaan kaksi höyrykonetta, mutta sittemmin toinen on poistettu.


title: S/S Lahtis

text: Siipiratashöyrylaiva Lahtis rakennettiin Crichtonin konepajalla Turussa vuonna 1865. Alus siirrettiin ositettuna Päijänteen rannalla sijaitsevalle Vähä-Äiniön telakalle, Missä se niitattiin uudelleen kokoon ja varusteltiin vesillelaskukuntoon. Kesäkuussa 1866 se lopulta pääsi aloittamaan liikenteen Jyväskylä - Vääksy välillä ja 1871 valmistuneen Vääksyn kanavan myötä eteläiseksi päätesatamaksi tuli Lahti.


title: S/S Lahtis

text: Alus koki kovia muutoksia 1904, kun sen omistaja vaihtui. Siipirattaat ja kone poistettiin, ja tilalle laitettiin kaksi potkuria, uudet höyrykoneet ja uusi kattila. Samalla kansirakenteet muuttuivat lähes täysin. Aluksen nimeksi muutettiin S/S "Lahti". Se upotettiin 1918 Heinolanrantaan mutta nostettiin ja kunnostettiin. Alus siirtyi reitille Lahti - Kuhmoinen


title: S/S Lahtis

text:
Lopetettuaan kulkunsa 1925 "Lahti" seisoi Heinolan rannassa vuoteen 1928, jolloin sen osti maanviljelijä Toivo Manninen.
Manninen muutti aluksen rahtialukseksi.


title: S/S Lahtis

text: 1933 Lahti siirtyi Ilonimen Sahalle halkoproomuksi Päijänteelle. Aluksesta poistettiin kone ja kansirakenteet ja sen nimi vaihdettiin "Iloniemi 6":ksi.


title: S/S Lahtis

text: "Iloniemi 6" upposi vanhuuttaan Tehinselälle, mistä vuonna 1945 sen nostatti Edvard Saarinen. Saarinen kunnosti proomun ja nimesi sen "Saari 2":ksi, jota käytettiin ruoppausmassojen kuljetukseen. 1973 Lauri Pykäläinen osti proomun ja hinautti sen Jämsänjoen varrelta Keljonlahdelle, minne se myöhemmin upposi täydessä savilastissa.


title: S/S Lahtis

text: Ostettuaan hylyn 1974, Risto Höylä tyhjensi proomun lapioimalla lastina olleen ruoppausjätteen pois. Hän paikkasi reiät vedenpitäviksi ja nosti aluksen pintaan. "Lahtis"-nimen saanut alus sai Wikström moottorin, mutta Höylä korvasi sen 1975 kattilalla ja höyrykoneella. Siipirattaat alus sai takaisin 1978. Aluksen osti 1984 Päijänteen Museoyhdistys Päijänne-museota varten, mutta museon jäätyä toteutumatta, sen osti laivuri Hannu Hildén 1989. Hildén aikoi kunnostaa aluksen ja se nostettiin kuiville Jyväskylän satamaan.


title: S/S Lahtis

text: Alus lojui kuivilla Jyväskylän satamassa vuoteen 2003 asti, jolloin sitä varten perustettu yhdistys Lahtis - Siipiratas Höyrylaivaseura ry osti aluksen Hildéniltä ja siirätti sen kahdessa osassa Vaajakosken Noukanniemeen missä vuotta myöhemmin aloitettiin aluksen korjaus. Tarkoituksena on saada "Lahtis" alkuperäiseen asuunsa.


title: S/S Lahtis

text: Kauko Sorjosen säätiö tuli "Lahtis"-laivan kunnostusprojektiin mukaan talvella 2014 ja osti aluksen säätiölle. 28.5.2014 alus siirrettiin kahdessa osassa Noukanniemestä Kauko Sorjosen säätiön Järvilinnaan Laukaaseen, missä alus on tarkoitus kunnostaa vesillelaskukuntoon.


title: S/S Lahtis

text: Lahtis - Siipiratas Höyrylaivaseura on vuonna 2003 Jyväskylässä perustettu höyrylaivaperinnettä ja "Lahtis"-laivaan liittyvää perinnetietoa ja historiallista arvoa vaaliva yhdistys. Seuran tarkoituksena on ylläpitää, kunnostaa ja entisöidä "Lahtis"-nimistä höyrylaivaa, pitää aktiivisesti yhteyttä elinkeinoelämään, viranomaisiin, tiedotusvälineisiin sekä laivahistoriallista tietämystä ja osaamista hallitseviin tahoihin. Yhdistys harjoittaa "Lahtis"-laivaa koskevaa julkaisutoimintaa ja tutkimusta sekä kerää ja säilyttää laivaan liittyvää perinnetietoa. Toimintansa tukemiseksi yhdistys kerää jäsenmaksuja ja voi ottaa vastaan lahjoituksia ja testamentteja.


title: S/S Laitiala

text: S/S Laitiala on sisävesihöyrylaiva, joka tekee risteilyjä Lahdessa. Laiva oli aiemmin ravintolalaivana Savonlinnan torin rannassa S/S Hopeasalmi -nimellä ja risteili tätä ennen Saimaalla.


title: S/S Laitiala

text: Laitialan kutsumerkki on OG9086. Alus ei kuulu Museoviraston perinnelaivarekisteriin mutta se on Suomen Höyrypursiseuran alusrekisterissä.


title: Hermosillo

text: Hermosillo on Sonoran osavaltion pääkaupunki Pohjois-Meksikossa. Kaupungin asukasluku vuoden 2014 väestönlaskennassa oli noin 780 000.


title: Hermosillo

text: Kaupunki on perustettu 1741 nimellä Villa del Pitic. Nykyisen nimensä se sai 1828 kenraali José María González de Hermosillon mukaan. Meksikon vallankumouksen aikana se oli viisi kuukautta Venustiano Carranzan pääkaupunki.


title: Hermosillo

text: Kaupungissa on melko paljon teollisuutta, josta yksi tärkeimmistä esimerkiksi Fordin autotehdas.


title: Hermosillo

text: Hermosillossa toimii seuraavat yliopistot:Amerikkalainen baseball on erittäin suosittua Hermosillossa ja kaupungin joukkueen nimi on Naranjeros.


title: XIII (sarjakuva)

text: XIII (kolmetoista) on belgialainen sarjakuva, jonka on käsikirjoittanut Jean Van Hamme ja kuvittanut William Vance. Sarjakuva kertoo muistinsa menettäneestä miehestä, jonka ainoa linkki menneisyyteen on solisluun tienoille tatuoitu roomalainen numero 13. Sarjan alkuasetelma on saanut vaikutteita Robert Ludlumin "Medusa"-trilogiasta.


title: XIII (sarjakuva)

text: Sarjakuvaa alettiin julkaista Belgiassa "Spirou"-lehdessä 1984 ja myöhemmin Dargaud-kustantamon julkaisemina albumeina. Sarjassa on 19 osaa.


title: XIII (sarjakuva)

text: Sarjakuvaan pohjautuen on julkaistu myös tietokonepeli ja tv-elokuva.


title: XIII (sarjakuva)

text: Suomeksi XIII:tä on käännetty kahteen otteeseen. Like julkaisi albumin, joka sisälsi kolme ensimmäistä alkuperäistä osaa pienennetyssä sivukoossa mustavalkoisena. Myöhemmin Arktinen Banaani alkoi kääntää sarjaa uudestaan alkuperäisen kaltaisissa albumeissa.


title: Topparoikka

text: Topparoikka voi tarkoittaa seuraavaa:


title: Gary (muusikko)

text: Tuomas Mikael ”Gary” Keskinen (s. 18. syyskuuta 1980) on suomalainen kitaristi ja toimii nykyisin muusikkona freelancerina, sekä omassa Forte Silence yhtyeessä. Hänelle myönnettiin Lappajärven kulttuuripalkinto itsenäisyyspäivänä 2006. Keskinen soitti kitaraa myös Technicolour-yhtyeessä.


title: Gary (muusikko)

text: Kevään ja kesän 2008 Keskinen toimi rockyhtye Negativen keikkakitaristina ja 2009 alusta lähtien Ancaran kitaristina. Ancara yhtyeessä Gary lopetti vuonna 2016..


title: Gary (muusikko)

text: Gary omisti oman levy-yhtiön (Scandal Music Company), jonka artisteihin kuuluvat muun muassa Suomen eturivin Idols-artisteja.


title: Gary (muusikko)

text: Gary perusti myös uuden yhtiön vuonna 2012, LA hubin, Jimmy Westerlundin kanssa, joka keskittyy suomalaisen musiikin vientiin maailmalle, lähinnä kuitenkin Yhdysvaltoihin.


title: Gary (muusikko)

text: Gary toimii muusikkona ja säveltäjänä lukuisten suomalaisten ja kansainvälisten artistien taustavoimissa.


title: Gary (muusikko)

text: Gary aloitti kitaran soittamisen 12-vuotiaana saatuaan kitaran enoltaan, muusikko Tuomo Övermarkilta. Jo 13-vuotiaana Gary aloitti keikkailun ympäri Suomea tunnettujen iskelmäartistien kanssa. Hänen ensimmäinen oma yhtyeensä, H.I.T.T., kirjoitti levytyssopimuksen Unirecordsin kanssa, vaikka Gary oli vasta 14-vuotias. H.I.T.T. julkaisi kaksi singleä, jotka soivat suomalaisten radiotaajuuksilla tiuhaan tahtiin. Kun Gary oli 16-vuotias, hän lähti opiskelemaan musiikkia ja musiikkiopinnot päättyivät vuonna 2004 Helsingin pop-jazz konservatorioon. Opiskelujen ohella hän soitti Suomen kärkiartistien kanssa eri kokoonpanoissa tehden melkein noin 1000 keikkaa.


title: Gary (muusikko)

text: Vuonna 2002 perustettiin suosittu Technicolour-yhtye, jossa Gary toimi soolo- ja komppikitaristina. Samaan aikaan hän perusti myös toisen yhtyeen nimeltä Monday. Vuonna 2008 Gary toimi Negativen kitaristina ja vuoden 2009 alussa Gary liittyi Ancara-yhtyeeseen.


title: Gary (muusikko)

text: Garyn luotsaama Monday-yhtye osallistui Suomen euroviisukarsintaan 2010, mutta ei päässyt jatkoon. Gary on itse säveltänyt heidän siellä esittämänsä biisin ”Play” ja sanoittanut sen yhdessä Mondayn laulajan kanssa.


title: Gary (muusikko)

text: Keskinen on soittanut myös maailman korkeimman keikan Mount Everestillä marraskuussa 2015. Guinnessin ennätystenkirjaan ennätystä ei virallistettu, kun keikalla ei ollut lippuja myynnissä. Rockin' High projektista on tehty myös elokuva Project Rockin' High, joka sai suomen ensi-illan Helsingissä Rakkautta ja Anarkiaa festivaaleilla syyskuussa 2016. Elokuvan ohjasi Matleena Saarensalmi ja tuotannosta vastasi Production House. Elokuva näytettiin myös Ylellä Dokumenttiprojektissa. Kansainvälinen ensi-ilta oli toukokuussa 2017 Italiassa Trento Film Festivaaleilla.


title: Punainen ylijättiläinen

text: Punainen ylijättiläinen on spektriluokaltaan K tai M ja Yerkesin spektriluokittelussa luokassa I oleva ylijättiläistähti. Punaiset ylijättiläiset ovat suurimpia tähtiä kooltaan mutta eivät massaltaan.


title: Punainen ylijättiläinen

text: Massaltaan suunnilleen yli 10 Aurinkoa olevat tähdet kehittyvät punaisiksi ylijättiläisiksi tähden ytimen vetyvarastojen loputtua ja heliumin fuusioitumisen alettua. Näillä tähdillä on erittäin viileä pintalämpötila (3 500–4 500 K) ja valtava halkaisija. Linnunradan suurimmat punaiset ylijättiläiset ovat KW Sagitarii, V354 Cephei, ja KY Cygni, joiden kaikkien halkaisija on noin 1 500 kertaa Auringon halkaisija (noin 7 AU eli seitsemän kertaa Maan etäisyys Auringosta). Useimpien punaisten ylijättiläisten halkaisija on 200–800 kertaa Auringon halkaisija. Nämä massiiviset tähdet ovat lähinnä "kuumaa tyhjiötä", joilla ei ole selvää fotosfääriä, ja ne yksinkertaisesti "heikkenevät" tähtienväliseen avaruuteen.


title: Punainen ylijättiläinen

text: Punainen ylijättiläisvaihe on suhteellisen lyhyt: se kestää ainoastaan muutamista sadoista tuhansista vuosista noin miljoonaan vuoteen. Useimmat tähdet vaihtelevat punaisen ylijättiläisvaiheen ja sinisen ylijättiläisvaiheen välillä, kunnes ne lopulta räjähtävät supernovana. Massiivisimmat punaiset ylijättiläiset saattavat kehittyä Wolfin–Rayetin tähdeksi.


title: Vaasan Ooppera

text: Vaasan Ooppera, koko nimeltään Vaasan Ooppera alueooppera r.y., on Vaasassa toimiva ooppera. Se on Suomen toiseksi vanhin alueooppera, perustettu vuonna 1956. Aluksi nimellä Vaasan Oopperayhdistys - Vasa Operaförening toimineen yhdistyksen perusti ryhmä laulunopettaja Tyyne Hasen oppilaita. Yhdistyksen perustavassa kokouksessa 6. joulukuuta 1956 valittiin puheenjohtajaksi ekonomi, johtaja Eino S. Rahikainen (1914–1979), joka toimi oopperayhdistyksen puheenjohtajana kymmenen ensimmäistä vuotta. Rahikaisen muutettua pois paikkakunnalta puheenjohtajaksi valittiin yhdistyksen toiminnanjohtaja, lehtori, laulaja Irma Rewell, joka toimi puheenjohtajana aina kuolemaansa asti.


title: Vaasan Ooppera

text: Monissa Vaasan Oopperan produktioissa 1950-luvulta lähtien kapellimestarina toimi Eino Haipus.


title: Luciano Galletti

text: Luciano Martín Galletti (s. 9. huhtikuuta 1980 Mar del Plata, Argentiina) on argentiinalainen entinen jalkapalloilija. Gallettin pelipaikka oli keskikentän tai hyökkäyksen vasemmalla laidalla.


title: Luciano Galletti

text: Gallettin pelasi ensimmäisen ammattilaiskautensa oli 1997–1998 argentiinalaisen Estudiantesin riveissä. Vuonna 1999 hän siirtyi Italiaan, Parman joukkueeseen. Otteluita Parmassa ei kuitenkaan tullut ainuttakaan, ja edessä oli jo samana vuonna siirto alemmalle sarjatasolle Serie B:n Napoliin. Koska läpimurtoa Italiassa ei tullut, Galletti palasi takaisin kotimaahansa, seura oli vanha tuttu Estudiantes. Seuraavaksi kaudeksi 2001–2002 Galletti siirtyi takaisin Eurooppaan, tällä kertaa Espanjassa. Seura oli Real Zaragoza, jota Galletti edusti neljän kauden ajan ja kuului jokaisen aikana joukkueen runkopelaajiin. Vuonna 2005 hän siirtyi Atlético Madridiin. Ensimmäisellä Atlético-kaudellaan Galletti oli maanmiehensä Maxi Rodríguezin varamies ja peliaika jäi suhteellisen vähäiseksi. Syksyllä 2006 Maxin loukkaannuttua vakavasti Galletti sai tilaisuutensa ja nousi yhdeksi Atléticon runkopelaajista. Kesäkuussa 2007 Galletti myytiin kreikkalaiseen Olympiakosin joukkueeseen. Galletti oli pakotettu päättämään pelaajauransa tammikuussa 2010, kun hänellä todettiin munuaisten vajaatoiminta.


title: Luciano Galletti

text: Argentiinan maajoukkueessa Galletti pelasi 13 ottelua ja teki niissä kolme maalia. Maajoukkuedebyyttinsä helmikuussa 2002 tehnyt Galletti oli mukana vuoden 2005 Maanosaliittojen cupissa, jossa hän pelasi täydet minuutit Tunisiaa vastaan ja tuli vaihdosta kentälle otteluissa Meksikoa ja Brasiliaa vastaan.


title: Luciano Galletti

text: Myös Gallettin isä Rubén Horacio Galletti oli tunnettu jalkapalloilija.


title: Korento (esine)

text: Korento on koneistamattomassa maataloudessa ja muussa koneistamattomassa taloudessa käytetty kantoväline, joka on voitu asettaa hartioille, ja esimerkiksi molempiin päihin vesiämpäri. Korennon avulla vedenkanto kaivosta lehmille tai kotitaloudessa käytettäväksi ei ole yhtä raskaan tuntuista eikä voimille käyvää kuin sangot käsissä.


title: Timoniemi

text: Timoniemi on kylä keskellä Kuhmoa, noin 20 km keskustasta pohjoiseen Kekkostietä (tie 9070). Kylä elää maa- ja metsätaloudesta, mutta suurin osa kylän ihmisistä käy töissä keskustassa. Timoniemellä toimii kyläyhdistys, jonka puheenjohtajana toimii Teija Haverinen. Lisäksi kylällä on eri palveluita tarjoavia yrityksiä.


title: Timoniemi

text:
Timoniemen kylälehti Timoniemen Netti on ilmestynyt 10. joulukuuta 2000 alkaen neljä kertaa vuodessa. Lehden jutut on luettavissa kylän Internet-sivuilla numerosta 10 alkaen.
Alkuun lehden päätoimittajana toimi sen perustaja, Maija Tähkävuori. Tällä hetkellä lehden päätoimittajana toimii Teija Haverinen.


title: Timoniemi

text:
Timoniemen ensimmäinen puhelin oli "Onnelan" talossa 1930-luvulla. Timoniemenvaaran ensimmäinen puhelin oli Tulisalmessa, lossissa 1960-luvulla. Ensimmäiset sähköt tulivat Timoniemelle koulun läheisyyteen ja Timoniemenvaaralle 1949.
Tällä hetkellä kylällä on Kaisanet Oy:n WiMax laajakaista ja alkuvuodesta 2011 Soneran avaama 3G-verkko.


title: Kaamosmasennus

text: Kaamosmasennus () on pimeään vuodenaikaan toistuvasti esiintyvä masennustila. Kaamosmasennuksesta kärsivillä masennusoireet tyypillisesti rajoittuvat syksyyn tai talveen ja helpottavat kevään ja kesän aikana, ja masennus uusiutuu peräkkäisinä syksyinä tai talvina. Niidenkin masennusta sairastavien keskuudessa, joiden oireet eivät rajoitu syksyyn ja talveen, on varsin yleistä, että oireet pahenevat loppusyksyllä ja talvella.


title: Kaamosmasennus

text: Tiedeyhteisössä on erimielisyyttä siitä, onko kaamosmasennus masennuksesta erillinen häiriö. Tautiluokitukset kuitenkin luokittelevat sen masennuksen alamuodoksi.


title: Kaamosmasennus

text: Kaamosmasennukseen liittyy usein ruokahalun kasvamista, hiilihydraattipitoisen ravinnon himoa, painonnousua, unen tarpeen lisääntymistä, väsymystä, tarmottomuutta ja ärtyneisyyttä


title: Kaamosmasennus

text: Ruokahalun lisääntymisen, lihomisen, väsymyksen ja runsasunisuuden esiintyessä talvisin ilman masennuksen taudinkuvaa ei ole kyseessä kaamosmasennus vaan lievempi kaamosrasitus.


title: Kaamosmasennus

text: Oireita on yleensä lokakuusta helmi-maaliskuuhun, ja voimakkaimmillaan ne ovat marras-tammikuussa.


title: Kaamosmasennus

text: Vakavaa kaamosmasennusta potee Suomessa prosentti väestöstä. Lievempiä oireita on 20 prosentilla naisista ja 12 prosentilla miehistä.


title: Kaamosmasennus

text: Kaamosmasennus saattaa johtua siitä, että ihmiset heräävät talvella liian aikaisin, jolloin on vielä pimeää. Pohjois-Norjassa eletään Keski-Euroopan aikaa, mikä saattaa selittää sen, ettei siellä esiinny kaamosmasennusta. Lisäksi aikavyöhykkeiden itälaidalla asuvilla ihmisillä on vähemmän kaamosoireita kuin länsilaidan asukkailla. Toisaalta Islannissa, joka on äärimmäisen lännessä aikavyöhykkeehensä nähden, ei tavata juuri lainkaan kaamosmasennusta. Oireyhtymän aiheuttajaksi on todettu luonnollisen valon puute talvella.


title: Kaamosmasennus

text: Hoitomenetelmäksi suositellaan päivittäistä annosta kirkasvaloa. Kirkasvalo kompensoi keinotekoisesti menetettyä auringonvaloa, ja 15–45 minuuttia päivittäin valonlähteen ääressä helpottaa oireita. Matkailua aurinkoisiin talvikohteisiin viikoksi tai kahdeksi suositellaan myös hoitomenetelmänä. On suositeltavaa keskustella lääkärin kanssa oireista niiden ilmetessä.


title: Gustavo Adrián López

text: Gustavo Adrián López Pablo (s. 13. huhtikuuta 1973, Valentín Alsina, Argentiina) on argentiinalainen jalkapalloilija, joka edustaa espanjalaista Celta Vigoa. 174 senttimetriä pitkän Lópezin pelipaikka on hyökkääjä. Hänellä on myös Espanjan kansalaisuus.


title: Gustavo Adrián López

text: Lópezin ammattilaisura alkoi kaudella 1991/92 Independienten joukkueessa. Hän edusti seuraa neljä kautta, kunnes siirtyi kaudella 1995/96 Real Zaragozaan. Ensimmäinen visiitti Eurooppaan jäi puolen kauden mittaiseksi, ja López palasi pian takaisin Independienteen. Kuitenkin jo seuraavaksi kaudeksi hän siirtyi uudestaan Zaragozaan, ja tällä kertaa hän viihtyi aragonialaisseurassa kolmen kauden verran, kunnes siirtyi nykyiseen seuraansa vuonna 1999. Tällä hetkellä López pelaa Celtassa jo kahdeksatta kauttaan.


title: Gustavo Adrián López

text: Argentiinan maajoukkueessa López debytoi joulukuussa 1994 Romaniaa vastaan pelatussa ottelussa. Ensimmäiset ja toistaiseksi ainoat MM-kisansa López koki Japanissa ja Etelä-Koreassa 2002. Yhteensä 35 maaottelua pelannut ja niissä neljä maalia tehnyt López oli mukana Atlantan olympialaisissa 1996, jossa Argentiinan joukkue voitti hopeaa.


title: Mexicali

text: Mexicali on Meksikon Baja Californian osavaltion pääkaupunki. Sen asukasluku on 855 962 (2005).


title: Mexicali

text: Mexicali sijaitsee Meksikon Yhdysvaltain vastaisella pohjoisrajalla Kalifornian Calexicoa vastapäätä ja se on Latinalaisen Amerikan pohjoisin kaupunki. Mexicali sijaitsee noin kahden tunnin ajomatkan päässä Yhdysvaltain San Diegosta. Kaupunki on perustettu 1903.


title: Mexicali

text: Mexicalissa on Meksikon suurin kiinalaisväestö ja kiinalaiskaupunki "La Chinesca". Mexicalin laakso on merkittävä maaviljelysalue, jossa on yli 2000 km² keinokasteltua maata. Pohjois-Amerikan vapaakauppa-alue NAFTAn myötä 1994 suurin osa Meksikon ja Yhdysvaltain välisistä kaupan rajoitteista poistettiin ja alueella on perustettu runsaasti tehtaita (ns. "maquiladoras"), jotka tuovat raaka-aineensa Yhdysvalloista ja vievät valmiit tuotteet takaisin. Kesällä 2006 käynnistettiin Silicon Border -projekti, joka rakentaa Mexicaliin täydellisen mikropiirien tuotantoketjun ja luo noin 100 000 työpaikkaa 20 vuoden kuluessa.


title: Perintövero

text: Perintövero on perintönä tai testamentilla saadusta omaisuudesta suoritettava vero. Joissain maissa vero peritään suoraan kuolinpesästä ennen perinnönjakoa, jolloin verosta käytetään nimeä jäämistövero.


title: Perintövero

text: Perintöveroa ei makseta alle 20 000 euron perinnöistä ollenkaan. Vuonna 2013 perinnön arvo oli yleensä 20 000–50 000 €. Jos perinnön arvo on 50 000 €, on perintöveron määrä ensimmäisessä veroluokassa 2 500 €. Valtaosa perintöveron tuotosta kertyy suurperinnöistä: tasan 1 000 000 € perinnöstä veroa maksetaan ensimmäisessä veroluokassa 149 700 €.


title: Perintövero

text: Perintöverotus toimitetaan perukirjan tai veroilmoituksen perusteella. Perintöverotuksen toimittaa yleensä vainajan asuinpaikan verovirasto. Perintövero määrätään kullekin edunsaajalle hänelle tulleen tai tulevan osuuden perusteella ja sen suuruus riippuu muun muassa perijän ja vainajan sukulaissuhteesta.


title: Perintövero

text: Kuolinpesästä tulevien osuuksien saajat luetaan kahteen veroluokkaan:


title: Perintövero

text: I veroluokka: perinnönjättäjän aviopuoliso, suoraan ylenevässä tai alenevassa polvessa oleva perillinen, aviopuolison suoraan alenevassa polvessa oleva perillinen sekä perinnönjättäjän kihlakumppani, jolle annetaan perintökaaren 8 luvun 2 §:ssä tarkoitettu avustus; Jos perinnönjättäjään ja hänen kanssaan avioliitonomaisissa olosuhteissa eläneeseen henkilöön sovelletaan kuolinvuodelta toimitettavassa tuloverotuksessa tuloverolain puolisoita koskevia säännöksiä, luetaan perinnönjättäjän kanssa elänyt henkilö I veroluokkaan.


title: Perintövero

text: sekä


title: Perintövero

text: II veroluokka: muut sukulaiset ja vieraat.


title: Perintövero

text: Lailla 1082/2014 perintö- ja lahjaverolakia muutettiin lisäämällä I veroluokan perintöveroasteikkoon viides porras 1 000 000 euroa ylittävän perintöosuuden osalta. Ylimmän portaan veroprosentti on 19, kun aiemmin korkein veroprosentti on 16. Laki tuli voimaan 1. tammikuuta 2015. Lakia sovelletaan, kun verovelvollisuus on alkanut 1. tammikuuta 2015 jälkeen. Lailla 1320/2016 laskettiin I veroluokan kaikkien portaiden veroprosenttia yhdellä prosenttiyksiköllä. Laki tuli voimaan 1. tammikuuta 2017.


title: Perintövero

text: Lailla 1320/2016 laskettiin II veroluokan 1. ja 2. portaiden veroprosenttia kahdella prosenttiyksiköllä; laskettiin 3. portaan yläraja 200 000 euroon sekä veroprosenttia neljällä prosenttiyksiköllä; luotiin uusi neljäs porras jonka alaraja on 200 000 euroa, yläraja 1 000 000 euroa ja veroprosentti 31 sekä laskettiin 1 000 000 euroa ylittävän perintöosuuden osalta veroprosenttia kolmella prosenttiyksiköllä. Laki tuli voimaan 1.tammikuuta 2017.


title: Perintövero

text: Verotettava osuus voi vielä pienetä puoliso- tai alaikäisyysvähennyksen myötä.


title: Perintövero

text: Perintövero muuttui vuoden 2008 alussa kun verotettavan perinnön alaraja nousi 3 400 eurosta 20 000 euroon.


title: Perintövero

text: II veroluokassa vero on asteikon mukainen vero kaksinkertaisena.


title: Perintövero

text: Vanhassa perintöverossa myös veroluokat asettuivat toisin.


title: Perintövero

text: I veroluokka: perinnönjättäjän aviopuoliso, lapsi, aviopuolison lapsi, ottolapsi, vanhemmat, ottovanhemmat, lapsen tai ottolapsen rintaperillinen, kihlakumppani ja tietyissä tilanteissa avopuoliso.


title: Perintövero

text: II veroluokka: perinnönjättäjän sisarus, sisaruspuoli, tai niiden jälkeläinen.


title: Perintövero

text: III veroluokka: perinnönjättäjän muut sukulaiset ja vieraat.


title: Perintövero

text: Verotettavan perintöosuuden arvo vahvistetaan täysin sadoin euroin siten, että ylimenevät eurot jätetään ottamatta huomioon.


title: Perintövero

text: Euroopassa perintöverosta ovat luopuneet esimerkiksi Portugali (2003), Ruotsi (2005), Venäjä (2006), Itävalta (2008) ja Norja (2014).


title: Vitali Ginzburg

text: Vitali Lazarevitš Ginzburg (; 4. lokakuuta 1916 Moskova, Venäjän keisarikunta – 8. marraskuuta 2009 Moskova, Venäjä) oli neuvostoliittolainen fyysikko, joka osallistui Neuvostoliiton vetypommin kehittelyyn 1950-luvulla. Ginzburg sai Nobelin fysiikanpalkinnon vuonna 2003 yhdessä venäläis-yhdysvaltalaisen Aleksei Abrikosovin ja yhdysvaltalaisen Anthony Leggettin kanssa työstään suprajohtavuuden ja supranesteiden parissa.


title: Vitali Ginzburg

text: Ginzburg valmistui Moskovan valtionyliopistosta 1938 ja sai väitöskirjansa valmiiksi 1942. Ginzburg työskenteli Lebedevin fysiikaninstituutissa 1940-luvulta lähtien, ja hän oli instituutin johtaja 1971–1988. Neuvostoliiton tiedeakatemian jäsen Ginzburg oli vuodesta 1956. Hänen suurimpia saavutuksiaan on Lev Landaun kanssa kehittämä suprajohtimiin liittyvä Ginzburgin–Landaun-teoria.


title: Vitali Ginzburg

text: Venäjänjuutalaista syntyperää ollut Ginzburg oli tunnettu ateismin edustaja sekä neuvostoaikana että kommunismin romahtamisen jälkeisellä Venäjällä. Hän oli yksi allekirjoittajista presidentti Vladimir Putinille lähetetyssä avoimessa kirjeessä, jossa vastustettiin Venäjällä lisääntynyttä klerikalismia. Ginzburg tunnettiin myös voimakkaana antisemitismin vastustajana ja Israelin valtion kannattajana.


title: Trumpettipuut

text: Trumpettipuut ("Catalpa") kuuluvat bignoniakasveihin. Suvussa on kymmenisen lajia. Luontaisena trumpettipuita kasvaa Itä-Aasiassa, Pohjois-Amerikassa ja Länsi-Intian saarilla.


title: Trumpettipuut

text: Trumpettipuut ovat kesävihantia, vankkaoksaisia, isolehtisiä puita, jotka valkeine kukintoineen muistuttavat hieman hevoskastanjaa. Trumpettipuut puhkeavat lehteen Keski-Euroopassakin hyvin myöhään, vasta kesäkuun alussa, jolloin kaikki muut puut ovat jo lehdessä. Lehdet ovat hieman herttamaisia ja pyöreätyvisiä. Terttumaiset valkoiset torvimaiset kukinnot muistuttavat rakenteeltaan keisaripuun kukkia. Kukista (3 cm) kehittyy syksyllä erikoisennäköisiä, jopa 40 cm pitkiä, hyvin hoikkia, riippuvia kotahedelmiä, jotka sisältävät karvaisia siemeniä. Ruskeat siemenkodat säilyvät lehdettömillä oksilla kevääseen saakka, ja niiden perusteella puun tunnistaminen on helppoa. Siemenkotien ulkonäön perusteella Yhdysvalloissa puuta kutsutaan papupuuksi (bean tree). Trumpettipuun kaarna on ruskeaa, uurteista ja muistuttaa hieman tervalepän kaarnaa.


title: Trumpettipuut

text: Varsinkin kukkiessaan komeat trumpettipuut ovat Etelä- ja Keski-Euroopassa suosittuja katu- ja puistopuita. Keltatrumpettipuu ("Catalpa ovata") menestyy Ruotsissa Upsalan korkeudelle saakka. Suomessa se on jotenkuten menestynyt, kukkinut ja tuottanut siemeniä aivan etelässä suotuisilla paikoilla.


title: Trumpettipuut

text: Euroopassa yleisimmät tavattavat lajit ovat amerikkalaiset loistotrumpettipuu ("Catalpa speciosa") ja alabamantrumpettipuu ("Catalpa bignonioides"). Liuskalehtinen keltatrumpettipuu ("Catalpa ovata") on kotoisin Kiinasta. Liljatrumpettipuu ("Catalpa" × "erubescens") on kestävä alabamantrumpettipuun ja keltatrumpettipuun risteymä.


title: Borat (elokuva)

text: Borat on Larry Charlesin ohjaama ja Sacha Baron Cohenin tähdittämä yhdysvaltalainen komedia vuodelta 2006.


title: Borat (elokuva)

text: Elokuva on pseudodokumentti Cohenin esittämästä fiktiivisestä kazakstanilaisesta toimittajasta Boratista, joka lähetetään Yhdysvaltoihin kuvaamaan dokumenttielokuvaa maansa kansalaisia varten.


title: Borat (elokuva)

text: Elokuva sai ensi-iltansa Belgiassa 1. marraskuuta 2006 ja 3. marraskuuta mennessä Yhdysvalloissa, Kanadassa ja neljässätoista Euroopan maassa. Boratin lipputulot Pohjois-Amerikassa avausviikonloppuna olivat 26,4 miljoonaa Yhdysvaltain dollaria, joka on kaikkien aikojen suurin elokuvalle, jota on esitetty alle 1 000 elokuvateatterissa.


title: Borat (elokuva)

text: Suurin osa elokuvan kohtauksista, joiden kerrotaan tapahtuvan Kazakstanissa, on kuvattu Romaniassa ja monet elokuvan "kazakkia" puhuvista hahmoista puhuvat todellisuudessa romaniaa. Useimmat kohtauksista ovat käsikirjoittamattomia ja suurin osa henkilöistä ei ole näyttelijöitä (pois lukien Borat, Azamat, Pamela Anderson, afroamerikkalainen prostituoitu ja Boratin perheenjäsenet). Sacha Baron Cohen puhuu elokuvassa hepreaa, Azamatia esittävä Ken Davitian armeniaa. He myös käyttävät eri slaavilaisista kielistä väännettyjä sanontoja.


title: Borat (elokuva)

text: Borat aiheutti mediassa laajan keskustelun. Monien mielestä aihe loukkasi vähemmistöjä ja Venäjällä viranomaiset jopa kielsivät elokuvan esittämisen, vaikka sallivatkin sen myynnin.Jotkut Yhdysvaltojen juutalaiset väittivät elokuvan olevan juutalaisvastainen, johtuen kohtauksesta, jossa Borat ja Azamat väittävät juutalaisten muuttuneen torakoiksi ja alkavat heitellä niille rahaa.


title: Borat (elokuva)

text: Elokuva joutui myös oikeustoimiin romanialaisen Glodin kylän kanssa, jossa elokuva oli kuvattu. Romanialaiset väittivät tulleensa petetyiksi, sillä he kuvittelivat, että kyseessä todella oli aito dokumenttielokuva. Ottaessaan vastaan Golden Globea parhaasta miespääosasta komedia/musikaali elokuvassa, Sacha Baron Cohen kiitti ""kaikkia elokuvanteossa mukana olleita, jotka eivät ole vielä haastaneet häntä oikeuteen.""


title: Borat (elokuva)

text:
Kriitikot ottivat Boratin vastaan ristiriitaisesti, sillä vaikka elokuvan huumori painottui rajumman huumorin puolelle, oli se silti tehty persoonallisesti ja erittäin hauskasti.
Elokuva ansaitsi ilmestymisvuonnaan myös palkintoja, kuten:


title: Borat (elokuva)

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Boratin" kaikkien aikojen sadan parhaan komedian listalle.


title: Borat (elokuva)

text: Hollantilainen Mercedes Stalenhoef ohjasi dokumentin "Kun Borat tuli kaupunkiin" Borat-filmin vaikutuksesta ja vastaanotosta kuvauspaikkana toimineessa Glodin kylässä.


title: Eläinmaantieteellinen alue

text: Eläinmaantieteellinen alue on eläimistöltään samankaltainen alue maapallolla. Eläinmaantieteellisten alueiden eläimistön eroihin ovat vaikuttaneet etenkin mannerliikunnot, joiden seurauksena mantereet ovat välillä olleet biologisesti eristäytyneinä pitkän aikaa, mikä on johtanut niille tyypillisen eläimistön kehittymiseen.


title: Eläinmaantieteellinen alue

text: Maapallo jaetaan tavallisesti kuuteen eläinmaantieteelliseen alueeseen Alfred Russel Wallacen 1800-luvulla tekemän työn mukaan. Hän oli ensimmäinen joka havaitsi, että kokonaiset eläinten ryhmät saattavat esiintyä vain tietyllä eläinmaantieteellisellä alueella.


title: Eläinmaantieteellinen alue

text: Yleensä maapallo jaetaan näihin kuuteen eläinmaantieteelliseen alueeseen:


title: Eläinmaantieteellinen alue

text: WWF:n mukaan on vielä oseaninen alue ja antarktinen alue.


title: Diego Placente

text: Diego Rodolfo Placente (s. 24. huhtikuuta 1977, Buenos Aires, Argentiina) on argentiinalainen jalkapalloilija, joka edustaa Ranskan liigassa pelaavaa FC Girondins de Bordeaux'ta. 176 senttimetriä pitkän Placenten pelipaikka on vasen laitapuolustaja. Hänellä on myös Espanjan kansalaisuus.


title: Diego Placente

text: Placente aloitti ammattilaisuransa kaudella 1996/97 Argentinos Juniorsin joukkueessa. Kahden ja puolen kauden jälkeen hän siirtyi yhteen maan mahtiseuroista, River Plateen. River Platessa hän pelasi kaksi kokonaista kautta ja kaksi vajaata, kunnes siirtyi kesken kauden 2000/01 saksalaiseen Bayer 04 Leverkuseniin. Leverkusenissa vietettyjen neljän ja puolen kauden aikana Placente nousi yhdeksi parhaista Euroopassa pelaavista pelaajista pelipaikallaan. Hän oli seuran runkopelaajia aina vuoteen 2005 saakka, jolloin hän siirtyi Bayer 04:sta Primera Divisiónin Celta Vigoon.


title: Diego Placente

text: Placenten ura espanjalaisseurassa jäi kahteen kauteen. Kaudeksi 2007-08 hän palasi kotimaahansa CA San Lorenzoon. 14 ottelun visiitti Argentiinassa jäi lyhyeksi ja kesällä 2008 Placente palasi Eurooppaan, tällä kertaa Ranskan liigassa pelaavan FC Girondins de Bordeaux'n paitaan.


title: Diego Placente

text: Argentiinan maajoukkueessa Placente on pelannut 22 maaottelua, joista ensimmäisen joulukuussa 2000 Meksikoa vastaan. Hän oli mukana 2002 MM-kisoissa.


title: S/S Lokki

text: S/S Lokki on vuonna 1913 rakennettu suomalainen sisävesihöyrylaiva. Laiva toimi ammattiliikenteessä matkustaja-aluksena vuoteen 1971 asti. Samana vuonna laiva muutettiin halkokäyttöisestä öljykäyttöiseksi. Laiva upposi Laitaatsillan telakalla vuonna 1997, eikä se ole sen jälkeen ollut liikenteessä.


title: S/S Lokki

text: Laiva nostettiin maalle loppuvuodesta 2005, ja sitä kunnostaa sen nykyinen omistaja. Laivasta on purettu kaikki puurakenteet ja seinät. Aluksen runko, höyrykone ja kattila on korjattu Billnäsissä, kansirakenteet ja sähköt ym. rakennettiin Helsingissä Hietalahdessa. Alus valmistui 2016 ja 2017 rekisteröitiin kaupalliseksi matkustaja alukseksi kotimaa 2 alueelle. Aluksen höyrykattilan tuubien uusimiseen on museovirasto vuonna 2014 myöntänyt 9 000 euroa.


title: S/S Lokki

text: Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Kiiltokuva

text: Kiiltokuva on kiiltävälle paperille painettu tai kiiltäväksi lakattu värillinen kuva, joka on leikattu kuva-aiheen reunoja myöten ja useimmiten korkopuristettu eli preeglattu siten että reliefi korostaa kuva-aiheen muotoja. Tyypillisesti kiiltokuvat ovat noin tulitikkurasian kokoisia. Yleisiä kiiltokuvien aiheita ovat enkelit, kukat, lapset ja eläimet. Joskus aiheina käytetään osia tunnetuista taideteoksista, esimerkiksi Rafaelin enkeli. Myös populaarikulttuuri on ollut kuvien aiheena, esimerkiksi Disneyn hahmoista on tehty kiiltokuvia.


title: Kiiltokuva

text: Kiiltokuvia alettiin painaa 1800-luvulla. Niiden pinta saatiin erityisen kiiltäväksi lakan avulla.


title: Kiiltokuva

text: Kiiltokuvia käytettiin ensin leike- ja päiväkirjojen koristeina. Pohjoismaissa tehtiin ystäväkirjoja, joihin kirjan omistajan ystävät ja sukulaiset kirjoittivat pienen värssyn tai onnentoivotuksen ja liimasivat kiiltokuvan. Kiiltokuvia myös vaihdeltiin ahkerasti.


title: S/S Norrkulla

text: S/S Norrkulla on tilausristeilyjä Helsingin Pohjoisrannasta tekevä höyrylaiva. Alus risteili aiemmin Savonlinnan lähivesillä sisävesihöyrylaivana nimellä "Figaro". Vuonna 1919 laivan runkoa pidennettiin keskeltä 3,84 metrillä. Pääkannen hyttien yläpuolelle rakennettiin siltakansi, johon tuli myös ruorihytti. Laivan kylkiin lisättiin valkoiset sivupellit, joihin tuli myös ikkunat. Laivan kattilassa tapahtui vaipan repeämä 70-luvulla jonka johdosta käyttöpaine on alennettu 9,5:stä seitsemään baariin. Laiva on kunnostettu viimeisimmän omistajanvaihdoksen jälkeen perusteellisesti vuosina 2005-2011. Mm. kaikki laivan salongit ja aurinkokansi on kunnostettu, korsteeni on uusittu, höyrykattila on peruskorjattu ja höyrykoneen suihkulauhdutin on korvattu uudella pintalauhduttimella (v. 2011).


title: S/S Norrkulla


title: S/S Norrkulla

text: Jakob Nordqvist, Otto ja Carolus Wrede, Wiktor Henriksson ja Sigurd Möller perustivat 3. joulukuuta 1911 Ångbåts Ab Nagu yhtiön Turussa, minkä tehtävänä oli turvata saaristoliikenne Turusta Nauvoon. Varustamo tilasi jo ennen virallista perustamista Joroisista Tehtaat Lehtoniemi & Taipale Fabrikerilta aluksen, joka saapui uutena Turkuun marraskuussa 1911. "S/S Nagu" aloitti liikennöinnin välittömästi katsastusten jälkeen.


title: S/S Norrkulla

text: Alus liikennöi kolmasti viikossa Turusta Nauvoon muun muassa reittiä Turku-Haarla-Mustfinnö-Prostvik-Pensar-Kirjais-Berghamn-Nötö. Se teki myös viikonloppuisin risteilyjä Jurmoon ja Nötöön. Yhtiö ajautui konkurssiin ja alus myytiin pakkohuutokaupassa 28. toukokuuta 1915 Oy Vulcan Ab:lle Turkuun 41 tuhannella markalla. Alus luovutettiin kuitenkin vasta 12. kesäkuuta. Venäläisten pakko-otettua aluksen ensimmäisen maailmansodan vuoksi se oli "Njurokiksi" nimettynä Saaristomerellä huoltoaluksena. Alus myytiin 30. syyskuuta 1918 Norrkulla Ab:lle Helsinkiin 275 tuhannella markalla.


title: Zamora-palkinto

text: Zamora-palkinto () on Espanjan jalkapalloilussa kauden parhaalle maalivahdille myönnettävä palkinto. Sitä on jakanut urheilulehti "Marca" vuodesta 1959, mutta myös aiempien vuosien tilastot on sittemmin julkaistu. Palkinto on nimetty maalivahti Ricardo Zamoran mukaan.


title: Zamora-palkinto

text: Palkinnon voittaa maalivahti, jolla on vähiten päästettyjä maaleja suhteessa pelattuihin otteluihin. Maalivahdin on lisäksi täytynyt pelata kauden aikana vähintään 60 minuuttia vähintään 28 ottelussa. Aiemmin raja on ollut matalampi johtuen joukkueiden vähäisemmästä määrästä. Eniten parhaan maalivahdin titteleitä on voittanut Antoni Ramallets, viisi.


title: Zamora-palkinto

text: Kauden parhaalle maalintekijälle myönnettävä vastaava palkinto on nimeltään Pichichi.


title: Fabricio Coloccini

text: Fabricio Coloccini (s. 22. tammikuuta 1982 Córdoba, Argentiina) on argentiinalainen jalkapalloilija, joka on edustanut muun muassa espanjalaista Deportivo de La Coruñaa ja englantilaista Newcastle Unitedia. 183 senttimetriä pitkän Coloccinin pelipaikka on keskuspuolustaja. Hiustensa vuoksi Coloccinin lempinimi on Enrulado ().


title: Fabricio Coloccini

text: Coloccini aloitti ammattilaisuransa Boca Juniorsissa kaudella 1998–1999. Jo seuraavalla kaudella hän teki sopimuksen italialaisen suurseuran AC Milanin kanssa. Pelipaikkaa milanolaisjoukkueessa ei kuitenkaan auennut, ja Coloccinia kierrätettiin lainasopimuksilla useissa seuroissa. Ensin hän pelasi kotimaassaan San Lorenzossa, sitten Espanjassa Alavésissa, Atlético de Madridissa ja Villarrealissa. Ensimmäisen ja myös viimeiseksi jääneen ottelussa Milanissa hän pelasi kaudella 2004–2005, vaikka seura oli omistanut hänet jo vuosien ajan. Kesken tuon kauden Coloccini siirtyi Deportivo de La Coruñan riveihin. Coloccini siirtyi Newcastle Unitediin 16 miljoonan euron siirtosummalla, nelivuotisella sopimuksella.


title: Fabricio Coloccini

text: Coloccini on pelannut Argentiinan maajoukkueessa. Debyyttinsä hän teki huhtikuussa 2003 Libyaa vastaan pelatussa ottelussa. Hän oli mukana MM-kilpailuissa 2006, joissa hän pelasi yhdessä alkulohko-ottelussa ja tappiollisessa puolivälieräottelussa Saksaa vastaan, sekä Ateenan olympialaisissa 2004, joissa Argentiina voitti olympiakultaa.


title: Kankaanpää Seura

text:
Kankaanpää Seura r.y. on 1957 perustettu kotiseutuyhdistys, joka toimii Kankaanpäässä ja lähialueella. Kankaanpää Seura on ainoa paikkakunnalla ja sen välittömässä ympäristössä toimiva kotiseutuyhdistys. Seura edistää alueen historian tutkimusta, järjestää tilaisuuksia ja tapahtumia ja julkaisee vuodesta 1964 ilmestynyttä Kankaanpään Joulu -lehteä.
Seura myöntää vuosittain Kankaanpään Pitkäplakkarin arvonimen henkilölle, joka on pitkäaikaisesti ja poikkeuksellisen merkittävästi edistänyt seutukunnan kehitystä. Lisäksi Seura myöntää professori Kauko Räikkeen suunnittelemaa Kankaanpään puolesta -mitalia ansiokkaasta toiminnasta Kankaanpään hyväksi.


title: Kankaanpää Seura

text: 50-vuotisjuhlavuonnaan 2007 Kankaanpää-seura toteutti Reuttamo-tietokannaksi kutsutun verkkopalvelun, joka sisältää digitoituja Kankaanpään Joulu -lehden numeroita hakemistoineen, sukututkimusta auttavan kuvakokoelman Kankaanpään hautamuistomerkeistä sekä Kankaanpään keskusta-alueen tilusten asutus- ja historiatiedoston.


title: Kankaanpää Seura

text: Vuonna 2011 Kankaanpää-seura sai Museovirastolta 4 000 euron avustuksen Kankaanpään kenkäteollisuuden historian kartoittamiseksi.


title: Kanada-malja

text: Kanada-malja on jääkiekon SM-liigan kiertopalkinto, jonka saa pudotuspelien voittajajoukkue eli Suomen mestari. Sen lahjoittivat Kanadan suomalaissiirtolaiset Suomen jääkiekkoliitolle järjestettyään keräyksen vuonna 1950. Palkinto jaettiin ensi kerran vuonna 1951, ja vuoteen 1975 asti se jaettiin SM-liigan edeltäjän SM-sarjan voittajajoukkueelle.


title: Kanada-malja

text: Alun perin maljan laattoihin merkittiin ainoastaan mestarijoukkueen nimi ja vuosiluku, mutta SM-liigan perustamisesta lähtien siihen on kirjattu myös pelaajat. Mestaruuslaattaan saa nimensä, kun on pelannut kolmasosan kauden otteluista. Maljaa on jouduttu korottamaan useaan otteeseen ja vuonna 2013 se alkoi olla maksimikoossaan. Tuolloin sanottiin, että ongelma joudutaan ratkaisemaan lähivuosina, sillä 17-kiloisen maljan on sanottu olevan hankala pideltävä erityisesti silloin, kun pelaaja nostaa sen harteilleen.


title: Kanada-malja

text: Kanada-maljasta tehtiin vuonna 1991 kopio, ja alkuperäinen annettiin näytteille Tampereella sijaitsevaan Suomen Jääkiekkomuseoon. Voittajajoukkue saa voitetun finaalin jälkeen jäälle aidon Kanada-maljan, minkä jälkeen se vaihdetaan kopioon. Alkuperäisen maljan on arvioitu olevan hopeoitua kuparia tai uushopeaa kun taas kopio on kokonaan hopeaa.


title: S/S Paul Wahl

text: S/S Paul Wahl on Savonlinnasta risteilevä, vuonna 1919 rakennettu sisävesihöyrylaiva. Laivan aikaisemmat nimet ovat "Paasivesi", "Joensuu", "Mikkeli" ja "Vehmersalmi".Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: S/S Punkaharju

text: S/S Punkaharju on Savonlinnasta tilausristeilyjä tekevä sisävesihöyrylaiva. Aluksen on suunnitellut Varkauden Lehtoniemen telakalla oppinsa saanut Eemil Kiiveri. Hän piirsi laivan rungon sellaiseksi, että se tarvitsee mahdollisimman pienitehoisen koneen kulkeakseen. Alus vaurioitui tulipalossa vuonna 1913, jolloin mm. höyrykone vaihdettiin tehokkaammaksi. Alus osallistui sota-aikana evakuointikuljetuksiin. Höyrylaiva S/S Punkaharju siirtyi takaisin Savonlinnaan vuonna 1999. Aluksen Omistaa LP Management Oy.Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Zamora

text: Zamora viittaa seuraaviin asioihin:Zamora on myös seuraavassa lueteltujen paikkojen ja henkilöiden nimi.


title: Joukkoyksikkö

text: Joukkoyksikkö on asevoimiin kuuluva osa, kuten esimerkiksi maavoimissa pataljoona tai rykmentti. Joukkoyksikkö jakaantuu pienempiin perusyksikköihin. Vastaavasti joukkoyksikkö kuuluu aina tiettyyn joukko-osastoon. Suomen puolustusvoimissa joukkoyksikön tärkeimpänä vastuualueena on rauhan aikana koulutus ja sen toteuttaminen. Valmiuteen ja varuskunnallisiin tehtäviin liittyvät kysymykset hoitaa joukko-osasto, henkilökysymykset taas joko joukko-osasto tai perusyksikkö.


title: Joukkoyksikkö

text: Joukkoyksiköiden nimet vaihtelevat suuresti. Tyypillisin nimi on pataljoona. Muita nimiä ovatRykmentit voivat olla joko joukko-osastoja tai joukkoyksiköitä. Yleensä rykmentit, jotka ovat samalla paikkakunnalla jonkin toisen joukkoyksikön kanssa on yhdistetty joukko-osastoksi 1990-luvulla. Näin on käynyt muun muassa kaikille tykistörykmenteille. Toisaalta eräät yhtä aselajia kouluttavat joukko-osastot on nimetty rykmenteiksi. Näin on käynyt viimeksi Pioneerirykmentille.


title: Joukkoyksikkö

text: Esimerkiksi Karjalan tykistörykmentti on nykyään joukkoyksikkö ja toimii Karjalan Prikaatin alaisuudessa.


title: Joukkoyksikkö

text: Sodan aikana joukkoyksikkö muodostuu tärkeäksi jaotukseksi, sillä joukkoyksikön komentajille on annettu puolustustilalaissa laajat sotilaalliset valtuudet sodankäynnin kannalta tarpeellisiin toimiin.


title: S/S Savonlinna

text: S/S Savonlinna on Savonlinnasta risteilevä sisävesihöyrylaiva. Alusta on ulkoasultaan palautettu vuoden 1927 asuun ja sitä käytetään myös Savonlinnan kaupungin edustustehtävissä. S/S Savonlinna laivan operaattorina toimii Oy VIP Cruise Ltd.Alus ei kuulu Museoviraston perinnelaivarekisteriin mutta se on Suomen Höyrypursiseuran alusrekisterissä.


title: Håkan Spik

text: Ulf Håkan Spik (s. 18. elokuuta 1951) on suomalainen kestävyysjuoksija. Hän edusti seuratasolla IK Kronan -seuraa. Hänen valmentajansa oli Bengt Hellsten.


title: Håkan Spik

text: Håkan Spikilla on kymmenen henkilökohtaista SM-mitalia, joista viisi on kultaa. Spik osallistui kahdesti olympialaisten maratonille, 1976 Montrealissa ja 1980 Moskovassa. Hänen ennätyksensä on 2.13.57, juostu 3. toukokuuta 1980 Itä-Saksassa.


title: Steve Halliwell

text: Steve Halliwell (s. 19. maaliskuuta 1946 Iso-Britannia) on brittiläinen näyttelijä. Hän näyttelee televisiosarja Emmerdalessä Zak Dinglen roolia. Hän oli nuorena paperitehtaassa töissä ja teki erilaisia sekatyömiehen hommia ennen kuin lähti teatterikouluun. Valmistumisen jälkeen hänen oli vaikea tulla taloudellisesti toimeen ennen kuin sai Zakin roolin. Halliwell on kirjoittanut näytelmän, joka perustuu hänen omiin kokemuksiinsa köyhyydestä.


title: S/S Suomi

text: S/S Suomi on sisävesihöyrylaiva, joka on liikennöinyt Päijänteellä vuodesta 1906. Nykyisin alus on risteilyliikenteessä Jyväskylästä käsin.Alus ei kuulu Museoviraston perinnelaivarekisteriin eikä se ole Suomen Höyrypursiseuran alusrekisterissä.


title: Meksikon lippu

text: Meksikon lippu on Meksikon kansallistunnus vaakunan ja kansallislaulun ohella. Se koostuu vihreästä, punaisesta ja valkoisesta. Värien symboliikka on vaihdellut aikojen kuluessa. Lipussa on keskellä maan vaakuna, joka kuvaa kaktuksella seisovaa kotkaa, jolla on käärme suussa. Ilman vaakunaa lippu olisi lähes identtinen Italian lipun kanssa.


title: Meksikon lippu

text: Nykyinen lippu otettiin käyttöön 16. syyskuuta 1968 vähän ennen Méxicon olympialaisia. Tuolloin lipussa olevaa vaakunaa yksinkertaistettiin ja sitä edellytettiin käytettävän kaikissa, arkisimmissakin lipuissa.


title: Meksikon lippu

text: Värit ovat peräisin itsenäisyyssodan aikaisen "Ejército Trigaranten" sotalipusta ja tarkoittivat alun perin: vihreä itsenäisyyttä, valkoinen uskontoa ja punainen eurooppalaisten ja alkuperäisväestön liittoa. Presidentti Benito Juárezin johtaman maan sekularisoinnin jälkeen merkityksiksi kerrottiin: vihreä: toivo; valkoinen: yhtenäisyys ja punainen: kansallissankarien veri. Lipusta määräävässä laissa väreille ei ole annettu merkityksiä, joten tulkinnat vaihtelevat.


title: Meksikon lippu

text: Meksikon vaakunakuva tulee asteekkimyytistä, jonka mukaan vaeltavat asteekit rakensivat kaupunkinsa siihen, missä näkivät jumala Huitzilopochtlin määräävän merkin kotkasta nopal-kaktuksessa ("Opuntia ficus-indica"). Merkki nähtiin pienellä saarella Texcocojärvellä, mihin perustettiin Tenochtitlán, nykyinen México.


title: S/S Suur-Saimaa

text: S/S Suur-Saimaa on alun perin Liperi-nimiseksi vuonna 1907 rakennettu matkustajahöyrylaiva. Laivalla on vuosien varrella ollut monia eri omistajia ja käyttötarkoituksia, kuten sen useista nimistäkin voi havaita. Saimaan Laivamatkoilla Imatra-nimisenä se ajoi karille ja upposi vuonna 1977. Tämän jälkeen alus siirtyi Kuopioon Roll-laivoille ja sai nimen Puijo. 1990-luvun alussa se risteili Nurmes-Marina-varustamon lipun alla myös Nurmeksesta Kolille ja Joensuusta Koli-nimisenä. Viimeisen kerran alus oli reittiliikenteessä 1997 Savonlinnan ja Lappeenrannan välillä.


title: S/S Suur-Saimaa

text: Reitti- ja risteilyliikenteen loputtua oli laiva melkein 15 vuotta ravintolalaivana Savonlinnan kauppatorilla. Alus pääsi tänä aikana hyvin huonoon kuntoon ja sen sisätilat kärsivät mm. vesivahinkoja. Aluksen kunnostamista on hidastanut 2000-luvun alussa rakennettu Torisilta, joka esti laivan viemisen pois laituripaikaltaan. Syyskuussa 2011 tehtiin mittava sillanavausoperaatio ja laiva saatiin vihdoin siirrettyä avoimille vesille. Laivan kunnostustyöt ovat alkaneet Laitaatsillan telakalla.Alus kuuluu Museoviraston perinnelaivarekisteriin nimellä S/S Kallavesi ja se on Suomen Höyrypursiseuran alusrekisterissä.


title: Tuulikki Pyykkönen

text: Tuulikki Kemppainen (o.s. Pyykkönen, s. 25. marraskuuta 1963 Puolanka) on entinen suomalainen maastohiihtäjä. Hän voitti Trondheimin MM-kisoissa 1997 pronssia 4×5 kilometrin viestissä. Henkilökohtaisella matkalla Kemppaisen paras arvokisasijoitus oli Lahden MM-kisoissa 1989 15 kilometrin kuudes sija.


title: Tuulikki Pyykkönen

text: Maailmancupin osakilpailussa Kemppainen sijoittui kerran palkintokorokkeelle. Joulukuussa 1989 Yhdysvaltain Soldier Hollowissa hän oli toinen Jaana Savolaisen jälkeen perinteisen tyylin 5 kilometrin kilpailussa.


title: Hiusgeeli

text: Hiusgeeli on hiusten muotoiluun käytettävä tuote. Sen vaikutus on samankaltainen mutta hieman vahvempi kuin hiuslakan ja heikompi kuin hiusvahan.


title: Hiusgeeli

text: Hiusgeelin tärkeimmät vaikuttavat aineet ovat kationisia polymeerejä, joiden positiivisen varauksen aiheuttama venyminen tuottaa geeliin viskositeettia. Tämä johtuu siitä, että venynyt polymeeri vie enemmän tilaa kuin kiertynyt, ja siksi se vastustaa ympäröivien liuottavien molekyylien virtausta. Positiivinen varaus myös kiinnittää geelin hiusten pinnan keratiinimolekyylien negatiivisesti varautuneisiin aminohappoihin.


title: Dimetrodon

text: Dimetrodon (nimen merkitys: "”kahdenpituiset hampaat”") on sukupuuttoon kuollut Sphenacodontidae-heimoon kuuluva synapsidisuku. Se eli varhaisella permikaudella noin 299–270 miljoonaa vuotta sitten. Suvun lajeihin kuului muiden Sphenacodontidaen jäsenten tavoin aikansa hallitsevia lihansyöjiä. "Dimetrodon" kasvoi 1,7–4,6 metriä pitkiksi, ja sen erityisominaisuksiin kuului niin sanottu ”selkäpurje”, jonka käyttötarkoitusta ei varmasti tiedetä.


title: Dimetrodon

text: "Dimetrondonia" ja muita nisäkkäisiin kuulumattomia synapsideja on aikaisemmin kutsuttu ”nisäkäsmäisiksi matelijoiksi”. Nimi on kuitenkin virheellinen, sillä ne ovat läheisempää sukua nisäkkäille kuin matelijoille. Nykyisin biologit ja paleontologit suosivat fylogeneettista systematiikkaa, joka luokittelee eliöitä niiden evoluutiohistorian ja täten myös sukulaisuussuhteiden pohjalta. Tästä syystä sekä termi ”nisäkäsmäinen matelija” että nimitys ”Pelycosauria”, johon "Dimetrodon" aikaisemmin luokiteltiin on menettänyt merkityksensä, sillä osa siihen luetuista eläimistä, kuten "Dimetrodon", on läheisempää sukua terapsideille, joihin myös nisäkkäät nykyisin luokitellaan, kuin toisilleen. Varhaisiin synapsideihin viitattaessa kätetään nykyään usein epävirallista nimitystä ”pelykosaurit” ja ”pelykosauri gradin synapsidit”. Taksonominen ryhmitys ”Pelycosauria” ei kuitenkaan ole enää käytössä.


title: Dimetrodon

text: "Dimetrodon" kuuluu synapsidien kehityslinjaan nimeltä Sphenacodontia ja sen alaryhmään Sphenacodontoidea, johon luetaan ainoastaan terapsidit (Therapsida) ja heimo Sphenacodontidae. "Dimetrodonin" lähisukulaisiin kuuluvat muut Sphenacodontidaen edustajat, esimerkiksi "Sphenacodon" ja "Secodontosaurus". "Dimetrodon"-sukuun luetaan useita lajeja, joiden esiintymisajat kattavat koko varhaisen permikauden.


title: Dimetrodon

text: Monet ihmiset luulevat "Dimetrodonia" dinosaurukseksi, mutta se on paljon lähempää sukua nisäkkäille kuin dinosauruksille tai millekään matelijoille. Tämän lisäksi "Dimetrodon" eli yli 60 miljoonaa vuotta ennen ensimmäisten dinosaurusten kehittymistä. Väärinkäsitykset johtuvat esimerkiksi siitä, että sitä on kuvattu populaarikulttuurissa yhdessä dinosaurusten kanssa.


title: Dimetrodon

text: Pienimmän "Dimetrodon"-lajin pituus on vain noin 1,7 m ja paino noin 28 kg, mutta suurin tunnettu laji kasvoi jopa noin 4,6 m pitkäksi ja suunnilleen 250 kilogramman painoiseksi. "Dimetrodonin" fossiileista suurin osa on löydetty Yhdysvalloista Oklahomasta ja Texasista, mutta myös muulta Yhdysvaltojen alueelta on löytynyt sen jäänteitä. Tämän lisäksi laji "Dimetrodon teutonis" on löydetty Saksasta. "Dimetrodonin" jalanjälkien fossiileja on löytynyt Kanadasta Nova Scotiasta.


title: Dimetrodon

text: "Dimetrodonin" erityisominaisuuksiin kuului niin sanottu ”selkäpurje”, joka muodostui pidentyneistä selkänikamista ja niiden todennäköisesti kannattelemasta kudoksesta. Purjeen käyttötarkoitusta ei varmasti tiedetä, mutta se saattoi toimia kuin aurinkokerääjä ja auttaa näin eläintä lämmönsääteilyssä. Tämän ansiosta se saattoi päästä aikaisemmin liikkeelle aamulla kuin muut samankokoiset eläimet, joilla vastaavaa purjetta ei ollut.


title: Dimetrodon

text: Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


title: Reaalifantasia

text: Reaalifantasia on käsite, jota on vuodesta 2006 alkaen käyttänyt suomalainen reaalifantastikoiksi itseään kutsuva kirjailijoiden ryhmä, jonka perustajat ovat kirjailijat Anne Leinonen, J. Pekka Mäkelä, Juha-Pekka Koskinen sekä sanan keksinyt Pasi Ilmari Jääskeläinen.


title: Reaalifantasia

text: Julistuksensa mukaan 2000-luvun suomalaiset reaalifantastikot operoivat arkitodellisuuden pohjalta, mutta hyödyntävät maailmankirjallisuuden niitäkin keinoja, jotka ovat suomalaisille realisteille olleet vieraita; he ammentavat tuotantoonsa vaikutteita muun muassa eteläamerikkalaisilta maagisilta realisteilta ja venäläisiltä kirjailijoilta kuten Mihail Bulgakov, science fictionista, fantasiasta, yhteiskunnallisesti valveutuneesta proosasta, psykologisista jännäreistä, jopa dekkareista.


title: Reaalifantasia

text: Reaalifantastikkojen mukaan reaalifantasia ei ole uusi genre, vaan pikemminkin genrerajoista luopumista, uusi tapa hahmottaa kirjallisuuden koko kenttää.


title: S/S Suvi-Saimaa

text: S/S Suvi-Saimaa on Lappeenrannan matkustajasatamassa S/S Prinsessa Armaadan vieressä ravintolalaivana oleva sisävesihöyrylaiva, joka tunnettiin ennen S/S Kallavesi -nimellä. Alus on liikkunut omin konein viimeksi 1990-luvun alussa. Laivassa on yli 200 asiakaspaikkaa kahdella kannella sekä laivan salongeissa.Alus ei kuulu Museoviraston perinnelaivarekisteriin eikä se ole Suomen Höyrypursiseuran alusrekisterissä.


title: Perunpingviini

text: Perunpingviini ("Spheniscus humboldti") on juovapingviinilaji, jota tavataan Etelä-Amerikassa Perun ja Chilen rannikoilla. Sen lähimpiin sukulaisiin kuuluvat afrikanpingviini, galapagosinpingviini sekä patagonianpingviini. Perunpingviinin englanninkielinen nimi on "Humboldt Penguin", joka on tullut tutkija Alexander von Humboldtin mukaan.


title: Perunpingviini

text: Perunpingviinit ovat mustavalkoisia ja kasvavat 65–70 cm korkuisiksi. Niiden pää on musta lukuun ottamatta valkoista juovaa, joka lähtee silmäkulmasta ja jatkuu kurkkuun saakka.


title: Perunpingviini

text: Kesällä 2002 perunpingviinejä löydettiin yllättäen Alaskasta. Niiden arveltiin kulkeutuneen kaukaisilta pesimäalueiltaan sinne vieraslajiksi todennäköisesti kalastajien laivan kyydissä. Kalastajien oletetaan ottaneen pingviinit kyytiinsä Etelä-Amerikan rannikolta ja pitäneen niitä laivassa lemmikkeinä, ja päästäneen ne lopulta vapauteen pohjoisessa.


title: Vega (täsmennyssivu)

text: Vega, de Vega tai de la Vega voi tarkoittaa ainakin seuraavia:


title: Nišapur

text: Nišāpur tai Nešabur tai Neyšabur (; myös muotoa "Nishapur" "Nīshāpūr" näkyy) on historiallinen kaupunki Iranin Razavi Khorasanin provinssissa, linnuntietä noin 675 kilometriä pääkaupunki Teheranista itään.


title: Nišapur

text: Kaupungin perusti Sassanidien dynastiaan kuulunut Sapor I, joka oli Persian kuningas vuosina 241–272 tai mahdollisesti 239–270. Kaupunki sijaitsee muinaisen Silkkitien varrella ja elämä kukoisti islamin alkuvuosisatoina. 1200-luvun mongolihyökkäyksten tuhojen seurauksena Nišāpurin merkitys heikkeni. 1900-luvun alussa Nišāpur oli jälleen yksi neljästä Khorsanin provinssin merkittävästä kaupungista.


title: Nišapur

text: Runoilija Omar Khaijam syntyi Nišaburissa.


title: Nišapur

text: Alueella on usein maanjäristyksiä, viimeisimmät merkittävät järistykset ovat sattuneet 1986 ja 1997.


title: Nišapur

text: Kaupungin väkiluku on kasvanut seuraavasti: 25 820 (1956), 33 482 (1966), 59 562 (1976), 109 258 (1986), 135 681 (1991), 158 847 (1996), 208 860 (2006) ja 239 185 (2011).


title: Anne Leinonen

text: Anne Leinonen (s. 1973 Juva) on ristiinalainen kirjailija ja kustannustoimittaja. Yhdessä Eija Lappalaisen kanssa Leinonen on kirjoittanut useita nuortenkirjoja. Leinonen luokittelee itsensä reaalifantastikoksi. Hän on toimittanut omaa spekulatiiviseen fiktioon erikoistunutta verkkolehteä "Usvaa".


title: Anne Leinonen

text: Leinonen on valmistunut filosofian maisteriksi Helsingin yliopistosta pääaineenaan maantiede. Leinonen työskentelee SanomaPron kustannustoimittajana ja oppimateriaalituottajana Mikkelissä.


title: Anne Leinonen

text: Vuonna 1999 Leinonen ja Lappalainen kirjoittivat nuortenromaanin "Lokkeja rakastava veli", jonka käsikirjoituksella he voittivat WSOY:n nuortenkirjakilpailun, ja se julkaistiin Bulevardi-sarjan avauksena vuonna 2000. Kolmannessa nuortenromaanissa "Saga" (2003) on mukana hieman fantasiaa, ja se sijoittuu Islantiin. Romaania innoittivat tosi-tv-sarjat.


title: Anne Leinonen

text: Leinosen novelli ”Valkeita lankoja” voitti "Portin" kirjoituskilpailun vuonna 2003 ja Atorox-palkinnon vuonna 2004. Leinonen voitti Portin kirjoituskilpailun toistamiseen vuonna 2011 novellilla "Oliverin kirja".


title: J. Pekka Mäkelä

text: J. Pekka Mäkelä (s. 5. toukokuuta 1962 Helsinki) on suomalainen kirjailija ja kirjallisuuden suomentaja.


title: J. Pekka Mäkelä

text: Mäkelä on kirjoittanut useita kirjoja. Vuonna 2018 ilmestynyt romaani Hunan valittiin Finlandia-palkintoehdokkaaksi.


title: J. Pekka Mäkelä

text: Esikoisromaani "391" (2004) on aikamatkustustarina antiikin lopun Aleksandriaan. Toinen romaani "Alshain" (2006) sijoittuu tulevaisuuteen siirtokuntaplaneetalle, joka kiertää Kotkan tähdistön Alshain-tähteä (Beta Aquilae). Romaanissa "Nedut" (2007) neanderthalinihmiset palaavat avaruudesta Maapallolle. "Karsta" (2009) kertoo ihmiskunnan ja Aurinkokunnan muiden rotujen välisen sodan jälkeisestä ajasta. "Muurahaispuu" (2012) sijoittuu kirjoitusajankohdan Helsinkiin. Uusin romaani "Alas" (2013) sijoittuu samaan jatkumoon ja samalle planeetalle kuin "Alshain" ja on toinen osa planeetalle sijoittuvaa viiden kirjan kokonaisuutta.


title: J. Pekka Mäkelä

text: Mäkelä kuuluu reaalifantastikot-kirjailijaryhmään.


title: J. Pekka Mäkelä

text: Mäkelä on kirjoittanut myös musiikin tekemisen ja äänittämisen harrastajana ensimmäisen suomenkielisen kotistudio-oppaan nimeltä "Kotistudio" (Like, 2002), jonka uudistettu versio, Kivi Larmolan kanssa tehty "Oma studio ja äänittämisen taito" ilmestyi vuonna 2009.


title: J. Pekka Mäkelä

text: Mäkelä on suomentanut muun muassa tieteiskirjallisuutta (muun muassa Philip K. Dick, Sean Stewart ja China Miéville) ja musiikkikirjallisuutta.


title: J. Pekka Mäkelä

text: J. Pekka Mäkelä on ollut mukana Vihreiden toiminnassa. Vuodesta 2006 hän on toiminut Koillis-Helsingin Vihreiden varapuheenjohtajana ja hallituksen jäsenenä. Vuoden 2008 kunnallisvaaleissa hän oli ehdolla Helsingin kaupunginvaltuustoon ja sai 125 ääntä.


title: Luna 9

text: Luna 9 () oli ensimmäinen Kuun pinnalle pehmeästi laskeutunut avaruusluotain, jonka lähetti Neuvostoliitto. Se lähetti radioteitse Maahan ensimmäiset Kuun pinnalta koskaan otetut valokuvat. Kuvat olivat mustavalkoisia. Luna 9 laukaistiin 31. tammikuuta 1966 ja se laskeutui Kuun pinnalle 3. helmikuuta. Luna koostui laiteosasta ja laskeutumisosasta. Laskeutumisessa pallomainen laskeutumisosa lensi laiteosasta irti ja avautui. Sen laskeutumisosassa oli radiolaitteet, ajoitusjärjestelmä, lämmönsäätelyjärjestelmät, tieteellisiä laitteita, voimanlähteitä ja kamerajärjestelmä.


title: Luna 9

text: Laskeuduttuaan Myrskyjen valtamereen ("Oceanus Procellarum"), neljä pyöreän laskeutumiskapselin yläosan muodostanutta kansiosaa aukenivat ja tukivat luotaimen Kuun pintaa vasten. Jousien avulla toimineet antennit nousivat ylös, ja peilien avulla toiminut televisiokamera aloitti Kuun pinnan valokuvaamisen. Luotain lähetti maahan radioaaltojen avulla tietoja seitsemässä eri vaiheessa, jotka yhteensä kestivät 8 tuntia ja 5 minuuttia. Luna 9 oli osunut 25-metrisen kraatterin loivalle rinteelle, jolla oli basalttia muistuttavaa kiveä. Kuvassa näkyi soraa ja lohkareita. Britit saivat siepattua Jodrell Bankin teleskoopilla Luna 9:n radioteitse lähettämiä kuvia ennen virallista julkistamista. Luotaimen paristot loppuivat 6. helmikuuta 1966.


title: Borussia Mönchengladbach

text: Borussia Mönchengladbach (koko nimi Borussia Vfl 1900 e. V. Mönchengladbach) on yksi menestyksekkäimmistä saksalaisista jalkapalloseuroista. Mönchengladbachista kotoisin oleva seura on voittanut Saksan mestaruuden viidesti (1970, 1971, 1975, 1976 ja 1977) ja Saksan Cupin kolmesti. UEFA Cupin se on voittanut vuosina 1975 ja 1979. Vuonna 1900 perustettu Borussia Mönchengladbach pelaa kaudella 2018–2019 Saksan korkeimmalla sarjatasolla Bundesliigassa. Kaudella 2007–2008 joukkue sijoittui ensimmäiseksi 2. Bundesliigassa ja nousi näin takaisin pääsarjatasolle. Joukkueen kotikenttänä toimii Stadion im Borussia-Park (katsomokapasiteetti 54 067 paikkaa). Peliasun värit ovat musta ja valkoinen (aiemmin myös vihreä).


title: Oppivelvollisuuslaki

text: Oppivelvollisuuslaki oli Suomen oppivelvollisuutta koskeva laki, joka vahvistettiin 15. huhtikuuta vuonna 1921. Suomeen laki oppivelvollisuudesta tuli eurooppalaisessa lainsäätämisympäristössä varsin myöhään, ja vain Belgiassa saatiin asiaa käsittelevä laki vielä Suomenkin jälkeen. Suomessa ei oppivelvollisuuslaki, toisin kuin melkein kaikissa muissa länsimaissa, aseta koulupakkoa, vaan säätää opittavaksi määrätyt muulla lainsäädännöillä ja asetuksilla määriteltävät asiat.


title: Oppivelvollisuuslaki

text: Nykyään Suomessa perusopetuksesta ja oppivelvollisuudesta säädetään perusopetuslaissa.


title: Oppivelvollisuuslaki

text: Suomen teollinen nousu 1860-luvulta lähtien vaikutti suuresti myös maan sivistyksellisiin pyrkimyksiin ja kansan elinolosuhteisiin. Näin tulivat voimaan kieliasetukset, maakaupan vapauttaminen, kansakoulu sekä tietenkin maapäivien (valtiopäivien) säännöllinen toiminta. Uutta suomalaisessa yhteiskunnassa oli liikkuvuus, sillä palkollissäännöt olivat poistuneet ja ihmiset saivat vapaasti muuttaa niin maan sisällä kuin myös lähteä siirtolaisiksi. Koko kansakunta alkoi hitaasti mutta selkeästi kaupungistua.


title: Oppivelvollisuuslaki

text: Myös kansakoulujärjestelmä syntyi. Ensimmäisenä perustettiin Hausjärvelle Erkylän kartanoon kansakoulu vuonna 1856 ja ensimmäinen kunnallinen kansakoulu perustettiin Janakkalan Hamppulaan vuonna 1861 ja ensimmäinen sekä poikia ja tyttöjä samanaikaisesti opettava kansakoulu perustettiin Elimäen Mustilaan vuonna 1864. Yleensä kansakoulut, varsinkin yhteiskunnan ylläpitämät, kokivat voimakasta vastustusta. Talonpojat eivät halunneet tehdä lapsistaan herroja ja kauhistelivat silloisen koulutuksen vaatimattomiakin kuluja.


title: S/S Ylä-Keitele

text: S/S Ylä-Keitele oli kaksikantinen höyrylaiva, joka liikennöi Keiteleen vesistössä. Laiva muutettiin myöhemmin proomuksi nimellä "Ylli". Laivan runko on jäljellä Viitasaarella ja sitä kunnostetaan.


title: S/S Ylä-Keitele

text: "Ylä-Keitele" aloitti liikennöinnin Suolahti–Viitassari reitillä keväällä 1907. Laivan omisti 1905 perustettu Viitasaaren Höyrylaiva Osakeyhtiö. Matkustajia voitiin ottaa 260 ja heitä varten oli laivalla salonkeja ja myös hyttipaikkoja. "Ylä-Keitele" kuljetti matkustajia ja rahtia aina vuoteen 1948 saakka, vielä vuonna 1945 se kuljetti noin 50 000 matkustajaa. "Ylä-Keitele" myytiin 1953 proomuksi Haapaniemen sahalle ja se sai uuden nimen "Ylli". Matkustajalaivaliikenne Suolahti–Viitasaari -reitillä jatkui aina vuoteen 1968 saakka.


title: S/S Ylä-Keitele

text: Alus ei kuulu Museoviraston perinnelaivarekisteriin.


title: West Air Sweden

text: West Air Sweden on ruotsalainen Göteborgissa kotipaikkaansa pitävä rahtilentoyhtiö. Se operoi säännöllistä rahtiliikennettä FedExille, DHL:lle, TNT:lle ja UPS:lle. Lisäksi yhtiö lentää postilentoja Ruotsin postille kuutena yönä viikossa. Yhtiön kotikenttinä toimivat Linköpingin lentoasema ja Malmö-Sturupin lentoasema.


title: West Air Sweden

text: Yhtiö perustettiin vuonna 1955 LBF-Eda Varken -nimisenä operoimaan taksilentoja. Nimi vaihtui Abal Airiksi vuonna 1982 ja West Air Swedeniksi 1992. Rahtilentoyhtiöksi se muuttui toukokuussa 1997 lakkautettuaan säännöllisen matkustajaliikenteen Säven ja Sundsvallin välillä.


title: West Air Sweden

text: 7. tammikuuta 2016 yhtiön Oslosta Tromssaan matkalla ollut CRJ200-lentokone syöksyi maahan Ruotsissa.


title: West Air Sweden

text: West Air Swedenin laivasto joulukuussa 2015:


title: Kuva-artesaani

text: Kuva-artesaani on kuvallisen ilmaisun perustutkinnon tutkintonimike. Tutkinnon laajuus on 180 osaamispistettä (aiemmin 120 opintoviikkoa). Tutkinto suoritetaan kolmessa vuodessa kuvallisen ilmaisun koulutusohjelmassa. Opinnoissa erikoistutaan graafiseen suunnitteluun, kuva- ja mediataiteeseen tai valokuvaukseen.


title: Kuva-artesaani

text: Kuva-artesaani voi työskennellä kuvallisen ilmaisun, taiteellisen suunnittelun sekä tuotesuunnittelun ja -kehittelyn tehtävissä esimerkiksi kuntien tai yritysten palveluksessa. Kuva-artesaani voi toimia myös itsenäisenä yrittäjänä. Tyypillisiä ammatteja saattavat olla valokuvaaja, graafikko, kuvanveistäjä tai taidemaalari.


title: S/S Pohjola

text: S/S Pohjola on sisävesihöyrylaiva, joka liikennöi ennen S/S Tarjanteen kanssa Runoilijan tiellä eli reitillä Tampere–Ruovesi–Virrat ja takaisin. Laivan viimeinen risteilykesä oli vuosi 1975, jonka jälkeen laiva seisoi Tampereella ja sittemmin lepäsi vuosia lähes korjauskelvottomassa kunnossa Ruoveden Jäminkipohjan telakalla. Pohjola lopulta myytiin romutettavaksi lokakuussa 2017. Laivan höyrykone on nähtävänä entisöitynä Tampereen Mustalahdessa höyrylaiva Kurun koneen vieressä.Alus ei kuulu Museoviraston perinnelaivarekisteriin, eikä se ole Suomen Höyrypursiseuran alusrekisterissä.


title: Bostonin piiritys

text: Bostonin piiritys (19. huhtikuuta 1775 – 17. maaliskuuta 1776) oli Yhdysvaltain vapaussodan alkuvaiheisiin liittynyt tapahtuma, jossa Uuden Englannin miliisijoukot, piirittivät Bostonin miehittäneitä englantilaisia joukkoja lähes vuoden ajan. Tilanne laukesi lopullisesti maaliskuussa 1776, jolloin brittiarmeija joutui vihollisen tykkitulen alla jättämään Bostonin. Jo piirityksen aikana monet asukkaat lähtivät kaupungista ja heidän tilalleen muutti Bostonin ympäristössä asuneita lojalisteja Vaikka britit hallitsivat satamaa, heidän huoltoaluksensa joutuivat amerikkalaisten kaapparialusten jatkuvan häirinnän kohteiksi ja tärkeät tavarakuljetukset viivästyivät.


title: Bostonin piiritys

text: Siirtolaisisten muodostamat miliisivoimat muuttuivat piirityksen aikana Siirtokuntien armeijaksi, jota johti amerikkalaisten joukkojen ylipäälliköksi nimetty George Washington.


title: Bostonin piiritys

text: Lexingtonin ja Concordin taistelut aloittivat avoimen sodan Amerikan siirtokuntien ja Ison-Britannian välillä 19. huhtikuuta 1775. Brittijoukot kärsivät raskaita menetyksiä, ja pakenivat saman päivän aikana Bostoniin, joka oli runsaasti asutettu siirtokuntakaupunki. Bostonia ympäröivät monet pikkukylät ja kaupungin satama oli vilkkaassa käytössä. Britit miehittivät Bostonin ja ottivat hallintaansa sen sataman.


title: Bostonin piiritys

text: Massachusettsin maakuntakongressi kutsui värväykseen liki 30 000 amerikkalaista miestä omasta ja ympäröivistä siirtokunnista. Vaikka vain puolet tästä määrästä värvättiin, nousi piirittäjien luku 15 000 miliisiin. He korvasivat alkuperäiset värvätyt, joiden palvelusaika oli vain pari kuukautta. Uudet värvätyt kutsuivat itseään valvonta-armeijaksi, koska heidän pääasiallinen tehtävänsä oli pitää silmällä Bostonia. Heidän komentajanaan toimi kenraali Artemas Ward.


title: Bostonin piiritys

text: Brittijoukkojen asema oli epävarma. Vaikka heillä oli avoin pääsy merelle, he kärsivät jatkuvasta muona- ja tarvikepulasta. 17 000 siviiliä ja 6 500 sotilasta näkivät nälkää ja altistuivat taudeille. Monet brittiupseerit toivoivat piirityksen päättyvän rauhaan, mutta Amerikan itsenäisyystaistelijat eivät suostuneet tähän. Lopulta brittikenraali Thomas Gage päätti ryhtyä suoraan toimintaan ja määräsi sotilaansa miehittämään Dorcaster Heightsin, joka kohosi Bostonin eteläpuolella. Amerikkalaiset vakoojat saivat tiedon Gagen suunnitelmista, ja veivät tiedon esimiehilleen. Tilanne johti Bunker Hillin taisteluun, joka käytiin 17. kesäkuuta 1775.